text:
Mu bice bitandukanye bya Kigali no mu nkengero, hari kuzamuka inyubako nyinshi zifite imiterere itari imenyerewe. Ubusanzwe iyo uraranganyije amaso, ubona ko inzu nyinshi zo muri Kigali zisa mu bintu byose uhereye ku gisenge, irangi, uburyo inzu yubatse n’ibindi.
Iyo myubakire ahanini ishingiye ku kwiganana ku buryo umuntu abona umuturanyi we yubatse inzu ifite igisenge kirekire, akumva aragishatse atazi n’impamvu mugenzi we yabikoze atyo. Ibyo bituma agera hagati akaba yananirwa kurangiza inyubako ye cyane ko aba yarayitangiye nta nyigo ihamye yayikoreye, atavuze ngo inzu yanjye ndashaka ko imera gutya, igira ibyumba ibi n’ibi, uruganiriro rumeze gutya n’ibindi.
Bigwi n’Ikigo yashinze cyitwa Fdg Africa ni byo biyemeje guca. Ukuboko kwe kwakoze ku mishinga itandukanye ifite umwihariko mu miterere yayo ku buryo ukiyikubita amaso uhita ubona itandukaniro ifite.
Iyo mishinga irimo nk’uw’inyubako iri mu ishusho y’igitonyanga yubatse hafi ya Rond Point nini yo mu marembo y’Umujyi wa Kigali, Kiyovu apartments, inyubako zo guturamo ziri mu bice bya Nyarutarama, Gisozi, Kicukiro n’ahandi.
Uyu musore ntiyakuze afite inzozi zo kuzavamo umwubatsi w’umuhanga. Ubusanzwe yize ibijyanye n’Ibinyabuzima n’Ubutabire [Bio Chimie] i Shyogwe.
Akimara gusoza amasomo yakomereje muri Kenya, ari na ho urugendo rwo kwinjira mu by’ubwubatsi rwatangiriye byeruye.
Mu kiganiro kirambuye na IGIHE, yagarutse ku buryo yiyemeje gufasha benshi guhindura inzozi zabo impamo no kwimakaza imyubakire ijyanye n’icyerekezo.
Yakomeje ati “Nahageze [muri Kenya] ntekereza kwiga ibijyanye n’Ubuvuzi kuko nari narize Bio-chimie, ariko naje kubijyamo nkora mu bijyanye no kuvura amenyo ariko sinabikunze, nkumva simbyishimiye.’’
Nyuma y’igihe yaje guhura n’umusore, agiye iwe abona igishushanyo cy’inzu aracyishimira ndetse guhera ubwo atangira kubikunda.
Ati “Nahise njya mu Ishuri rya Jomo Kenyatta University of Agriculture and Technology, ndagenda ndiga, ndangije wa muntu nabonye igishushanyo iwe, twarakomeje tuba inshuti. Nasanze yari mwarimu w’aho hantu. Arangije afungura ikigo hamwe n’abandi bantu b’inshuti, nanjye anshyiramo, ntangira kureba uko bakora.’’
Bigwi nk’umuntu wari ufite inyota yo kumenya kandi agakora ashishikaye, yagiriwe icyizere muri icyo kigo ndetse ahabwa akazi gakomeye katumye akura byisumbuyeho.
– Ubukwe bwa mushiki we bwamufunguye amaso
Mu 2014 ni bwo Bigwi yasubiye mu Rwanda, yari atashye ubukwe bwa mushiki we. Icyo gihe yarebye ku musozi abona inzu zose zirasa, zifite ibisenge bimwe n’isakaro risa.
Yagize ati “Narabibonye nsanga inshuro nyinshi ntabwo abantu bari gutekereza ku kintu bagiye kubaka ngo bumve isura kigiye kugira n’ukuntu bazakibamo n’amafaranga kizabatwara.’’
Yasobanuye ko ibyo ahanini biterwa no kuba abantu batangira kubaka nta ngengo y’imari yateganyirijwe icyo gikorwa.
Ati “Ni yo mpamvu uzasanga abantu benshi, umuntu ashiduka yari azi ko inzu izamutwara miliyoni 30 Frw. Wamubaza neza ugasanga ntiyibuka amafaranga yashyize muri uwo mushinga.’’
Bigwi nk’umuntu wari warabaye muri Kenya, yabonye ko no mu Rwanda hakenewe uburyo bwiza bwo gutegura ahantu ho kuba. Muri icyo gihe ni ho yakuye izina Futuristic [yitiriye ikigo cye], ashaka kurisanisha no gutegura ahazaza heza.
Mu 2013, Bigwi yari yaratangiye gufasha abantu ku buntu, akajya aho bari kubaka akabasaba kubaha ubujyanama bw’uburyo imbere mu nzu baharimbisha.
Ati “Naragendaga ngasanga aho bari kubaka, nkahicara, mfite agatabo ko gushushanyirizamo, nkabereka uko babikora na bo bakanyemerera bakabipima. Naragendaga nkabikora, mu gitondo nkabibereka, bamwe bagenda bamenya gutyo.’’
Uyu musore wari uzi akamaro ko gukoresha imbuga nkoranyambaga, yanashyiraga bimwe mu bikorwa bye kuri Twitter, bimufasha kugenda ahura n’abandi bantu baraganira.
Mu 2015 ni bwo yahuye n’abagabo babiri barimo Iyamuremye Emmanuel wize Architecture na Muhirwa Jean Baptiste wize Civil Engineering; bari bafite umushinga wo kubaka inzu ku Kacyiru, barahuza ndetse baza no gukorana.
Ati “Twari tugiye kubaka inzu y’Umubiligi, bari bafite igishushanyo barakinyereka batangira kunsaba ibitekerezo. Twarayirebye, dutangira gutekereza uko uwo mushinga waba umeze. Tumaze gukora igishushanyo [design] cyayo nyirayo ntiyemeye ko cyakozwe n’umuntu w’imbere mu gihugu. Icya kabiri ntiyumvaga ko byashoboka ko yubakwa.’’
Icyo gihe kuko Bigwi n’abo benjeniyeri bahuye bakoreraga ahantu hatandukanye banzuye guhuza imbaraga bagakorera hamwe, ari na ho havuye igitekerezo cyo gushinga Futuristic Design Group.
Ati “Twahise tujya i Gikondo, dutangira kubona abana bavuye muri UR [Kaminuza y’u Rwanda] batangira gusaba kwimenyereza umwuga. Abo ni bo twatangiye gutoza ngo badufashe. Twatangiye dufite bane, ubu turi muri 35.’’
– Yakoze inyigo y’inyubako igezweho yakuzura itwaye miliyoni 25 Frw
Kugira inzu yawe bwite ni ihurizo ndetse ni na kimwe mu byo usanga abantu benshi barota kugeraho. Impamvu ni uko kubaka ari kimwe mu bihenze, ku buryo umuntu atekereza aho azakura amafaranga agahita yiyakira, akumva ko bidashoboka.
Bigwi yatangiye umushinga wifashisha ibikoresho bidahenze, umuntu akaba yakubaka inzu ya miliyoni 25 Frw. Iyo nyigo umuntu wese ushaka yayikoresha ku buntu ariko agakurikiza amabwiriza ajyanye n’imyubakire, gusa kugira ngo icyo giciro cyuzure, bisaba ko aba afite ikibanza kandi agakoresha n’ibikoresho uyu musore yagennye.
Yagize ati “Iyo utekereje ayo mafaranga, uhita wumva ko hazazamo amakaro, iparafo. Ibyo byose bijyana na metero kare. Bijyana no kugabanya inzu ntibe nini cyane.’’
Yasobanuye ko mu gihe cyo kubaka hari ibintu bituma abantu bahendwa cyane birimo nko kuzamura igisenge mu gihe hakifashishwa ubundi buryo.
Ati “Ibindi bintu bihendesha abantu ni igisenge kizamutse hejuru kirahendesha, ziriya ni imbaho muba muzamura hejuru, kandi mushyiraho amabati mukayakata. Mugira ibice byinshi by’amabati yapfuye ubusa. Mushobora gushyiraho igisenge, ndetse n’amabati ahendutse.’’
“Amakaro na yo agenda asa n’ahenze ariko hari uburyo bwinshi bwo gukoresha sima, ku buryo utamenya ko ari yo irimo. Hari uburyo bwinshi bwo kuba umuntu yakora ahantu heza, amadirishya hagakoreshwa ibyuma, imbere hagakoreshwa imbaho ku miryango.’’
Iyi nzu ishyirwa ku buso bwa metero kare 300 [ni mu kibanza cya metero 20 kuri 15], ifite ibyumba bitatu, uruganiriro [salon] n’aho kurira [salle à manger] n’igikoni. Inafite inzu z’abakozi hanze yayo, parking y’imodoka n’ubusitani.
Usibye mu Rwanda, Bigwi afite n’indi mishinga akorera mu bihugu birimo Kenya aho yatangiriye urugendo rwe mu by’ubwubatsi no muri Congo Brazzaville.
Kanda hano urebe ibindi bikorwa bya Fdg Africa


c: text/html

text:
Ingingoremezo: “ Yezu uzampe ijuru». Isomo rya 1: Intumwa 1, 1-11. Zaburi 47(46), 2-3,6-7,8-9. Isomo rya 2: Efezi 1, 17-23. Ivanjili: Matayo, 28, 16-20.
Nshuti z’Imana, kuri uyu munsi mukuru wa Asensiyo: Yezu asubira mu ijuru, dufashijwe n’amasomo matagatifu, tugiye kuzirikana ku ijuru tuzicaramo na Yezu mu ngingoremezo igira iti « Yezu uzampe ijuru ». Dore ingingo 3 zigiye kudufasha kwitegura iryo juru: Igisobonuro cy’Asensiyo, Amaherezo ya muntu, aho ijuru riherereye.
Ingingo ya 1: Igisobanuro cy’Asensiyo: Igitambo cy’ibyakozwe n’intumwa gitangirira ku ijambo riduhamagara Tewofili we, ubundi twese twakagombye guhita twitaba tuti karame Nyagasani! Uyu Tewofile, ni ijambo ry’ikigereki « Theos=Dieu na philein : aimer, Theosphilos: aimé de Dieu » Theophile : inshuti y’Imana, inshuti yawe urayandikira, natwe Imana yatwandikiye itwibutsa ko n’ubwo Yezu asubiye mu ijuru ko iduhozaho ijisho. Asensiyo ni ijambo ry’ikiratini “Ascensio” by’inshinga “Ascendere”: monter: kuzamuka. Hari bamwe bakwibwira ko ubwo Yezu amaze kuzuka, iyi minsi 40 yayimaze ari nko gutembera hafi aho mu tuyira n’uduce twa Yeruzalemu ategereje kujya mu ijuru ! Oya ! Ahubwo 40 ni ijambo ry’igihebureyi « mem »: épreuve, ibigeragezo, rishobora gukoreshwa rivuga igihe gihagije cy’ibigeragezo cyangwa iherezo ry’ibigeragezo dore ko ubwikube bwawo ari umubare 8 uvuga intangiriro nshya na 5 uvuga grâce, inema; iminsi 40 ikaba ishushanya ubuzima bushya Yezu atangiye, rero harangiye igihe cya Yezu w’i Nazareti hatangiye noneho igihe gishya, igihe cya Kiliziya, Yezu ati Nimugende mwigishe amahanga yose, mubatize ku izina ry’Imana Data na Mwana na Roho Mutagatifu. Ntabwo rero ari ukubara nk’umunyeshuri uva kuri rimwe akagera kuri mirongwine dore ko mu by’ukuri Pasika, Asensiyo na pentekosti ni ibihe bitatu bifatanye bikurikirana biri hamwe biganisha ku iyobera rimwe nk’uko twabizirikanye mu isomo rya kabiri « izo mbaraga zitagira urugero yanazigaragaje muri Kristu igihe amuzuye mu bapfuye ikamwicaza iburyo bwayo mu ijuru, hejuru ya byose
• Review treatmentAntidepressants and tranquilisers cialis sales.
Ingingo ya 2 : Amaherezo ya Muntu. Ni urupfu, urubanza, umuriro cyangwa ijuru. Hari abapagani n’abahakanyi bamwe bavuniye ibiti mu matwi ngo Imana, umuriro, Ijuru ngo ntibibaho, ngo izo nyigisho ngo ni ukugira ngo amadini yibonere abayoboke no gutuma abantu batisanzura ngo banyungutire ku munezero w’isi! ngo ni ugutuma abantu batigenga. Ese koko Umuriro n’ijuru bibaho? Twize mu isomo ry’ubugenge (Phyisique) ko ikintu (corps) gishobora kugira ukuntu cyangwa uburyo butatu bwo kubamo: 3 états de la matière: ni uburyo bw’umwuka (gazeux) uburyo bw’amazi (liquide), n’uburyo bukomeye (solide); hakurya y’ubugenge (Metaphysique): hirya y’ibigaragara hari ikindi cyiciro cya 4 cyangwa uburyo bwa 4 “état spirituel: uburyo bwa roho: ibitagaragara . Birababaje hari abatemera ibitagaragara ! Umwarimu wigishaga isomo ry’imibare akaba n’umuhanga ukaze cyane ariko w’umuhakanyi, « un athée » utemera ko Imana ibaho, yinjiye mu ishuri atangira kwigisha ati: buriya rero mwa bana mwe nzi ubwenge bwinshi kandi ikintu cyose udashobora gukoraho ntikibaho, Imana ntibaho, ntibakabashuke ngo muyemere kuko ntayo wabona, ntiwayikoraho, ntiwayifata. Ibitagaragara ntibibaho! Umunyeshuri ati « please teacher » uzi ubwenge cyane! ngaho nawe kora ku bwenge bwawe ubunyereke: niba utabufashe ngo ubunyereke none aha, ubwo ubwenge bwawe ntibubaho, muri make nta bwenge ufite!! Ubwo se uri igicucu mwari!? Mwarimu areba n’isoni nyinshi abura aho arigitira amera nka wa mugabo urya ibiryo by’umwana agacakirwa n’umugore ari kubirya! Bavandimwe, muri Gatigisimu ya Kiliziya batubwira ko: Ijuru, Umuriro na Purigatori ntabwo ari ahantu (places) ahubwo ni ukuntu “états spirituels ». Mubyeyi, uwakubwira ngo fata amahoro uyanyereke, fata umujinya, nshyirira ku isahani umushiha, ubugugu, uburakari, unzanire, wabizana? Ubwenge, Amahoro, ibyishimo, umubabaro, umujinya,… ni ibyo twita “Etats d’ames” : uko roho imerewe. None se tumere nk’uriya mwarimu twemeze ko ubwo tutabona ijuru, umuriro, purigatori, abamalayika, abatagatifu, ngo ntibibaho cyangwa ngo kubera ko Imana tutayibona ngo tuyifate, ngo ntibaho!! Mu ndangakwemere ya Kiliziya Gatorika twemere ibigaragara n’ibitagaragara. Burya nibigushyikira muvandimwe ntube ucyemera Imana, uzamenye ko wapfuye; Imana iriho, kandi iri kumwe natwe. Hari aho ubwenge bwacu budashobora gushyika, hari ibiturenze cya icyiciro cya 4 giturenze, ibinyabubasha biturenze : umuriro, shitani, ijuru, Imana, abamalayika, abatagatifu abo tutarebesha amaso y’umubiri ahubwo umutima (roho), ijuru rero ririho kandi tuzarijyamo.
Ingingo ya 3 : Aho ijuru riherereye : Iyo ubajije umwana “ijuru ribahe” ahita atunga agatoki hejuru ati: ni hariya mu bicu, n’ikimenyimenyi indenge ziri kuhaca! Wamubaza uti: urifuza kuzajya mu ijuru? Ati yego ahubwo wantindiye mpera aho! Ariko wamubwira ko kujya mu ijuru bisaba kubanza gupfa akakubwira ati niba ari ibyo ba uretse mbaze nsaze, nzakumva ikindi gihe! Nyamara igisobanuro cy’ijuru ni aho Imana iri, naho umuririro: ni ahabuze Imana, ni kwa shitani. Pawulo mutagatifu aradufasha kumva neza ko ijuru atari ikirere cy’ibicu n’umuriro ko atari uw’amashanyarazi cyangwa uw’ikibiriti ahubwo uko tugomba kumererwa, tubihiwe cyangwa turyohewe; Abanyagalati 5, 19-22 ati: ibikorwa by’umubiri birigaragaza, uyu ni umuriro : ubusambanyi, ubuhabara, ubwomanzi, gusenga ibigirwamana, kuroga, kwangana, gukurura intonganya, ishyari, uburakari, kwikuza, amazimwe, amakimbirane, inzika, ubusinzi, ubusambo n’ibindi nk’ibyo, abakora bene ibyo ntibazajya mu ijuru; muvandimwe uko ntifuza umuriro, nawe sinawukwifuriza ahubwo nka Pawulo reka nkwifurize ijuru twese tugomba gukorera nta kujenjeka muri izi mbuto cumi n’ebyiri za Roho mutagatifu, iri ni ijuru: urukundo, ibyishimo, amahoro, ubudacogora, ubutarambirwa, ubugwaneza, urugwiro, ubuntu, ubudahemuka, imico myiza, ubwizige n’ubusugi. Bityo ijuru umuntu aritegura buhoro buhoro akiri hano ku isi ugenza neza; n’umuriro utegurirwa hano ku isi ugenza nabi, ubaho mu kavuyo, mu bwandavure. Niba iwanyu, mu rugo rwawe, mu mutima wawe biri gucika, huzuyeyo akavuyo, kwivumbura, kwijujuta mbese urabihiwe, nakwifuriza guhindura ubwo buryo bwo kubaho, umuriro uragatsindwa n’Imana ntukahifuze, niba bishoka utangire ushake ibyishimo, amahoro y’umutima ntutandukane n’Imana nk’uko nayo iri kumwe nawe iminsi yose. Iyibukiro rya kabiri mu mibukiro y’ikuzo : Yezu asubira mu ijuru, dusabe inema yo kwifuza kuzajya mu ijuru. Yezu nanjye uzampe ijuru ! Mbifurije mwese kuzajya mu ijuru kuko nicyo twaremewe. Asensiyo nziza !
Padiri MASUMBUKO Ladislas wa Diyosezi ya Cyangugu.

robotstxt: allowed

filter: keep


text:
Gatsibo: Barishimira ko begerejwe amazi meza.
Abaturage bo mu Murenge wa Gitoki mu Karere ka Gatsibo, bubakiwe umuyoboro w’amazi wa Minago, ukaba warakemuye ikibazo cy’amazi abaturage bari bafite, harimo amazi bavomaga mabi y’igishanga akabatera indwara harimo n’inzoka.
Musabyimana Floride wo mu Kagari ka Nyamirama, umurenge wa Gitoki, aravuga ibyiza byuko bagerejwe amazi hafi ati “Mbere twavomaga kure nkanjye w’umukecuru nagendaga nk’isaha, none andi hafi ndajyana akajerekani ka 15 nkayizanira. nzajya nyavoma n’abuzukuru n’abuzukuruza n’abandi baturage, tugire isuku”.
Manishimwe Dinah aravuga ko mbere bavomaga amazi mabi yo mu gishanga bashoragamo inka zigatamo amase n’abana bakayanduza batamo imyanda. Ati “ubu turishimye tubonye amazi meza atwegereye, turashimira ubuyobozi bwatwegereje amazi”.
Twizeyemungu Juvens ashinzwe amazi n’isukura aravuga ko isoko ya Minago yabafashije gukemura ikibazo cy’amazi bari bafite mu mirenge ya Kabarore, Gitoki, Bugarama na Remera. Iyi soko ikaba itanga m3 zigera ku 2056.
Ati “ni umushinga mugari ukoresha umuriro w’amashanyarazi, udufasha guhereza abaturage benshi ibihumbi 27,447, ni umuyoboro muremure ufite ibirometero 99,8 ukagira amavomo72 n’ibigega 19”.
Umuyobozi w’Akarere ka Gatsibo Gasana Richard avuga ko umuyoboro wa Minago numara kuzura uzaha abaturage amazi bakabakaba ibihumbi 27500. Ati “ntabwo bazaba ari abaturage bacu bose b’akarere kuko abaturage dufite bafite amazi bagera kuri 74% bivuze ko abagera kuri 26% batarabona amazi”.
Arongera ati “umuyoboro wa Minago n’indi miyoboro dufite mu Karere kacu izazamura umubare w’abantu bahabwa amazi kandi dufite gahunda ko mu minsi iri imbere hari n’andi mazi azatunganywa, urugero ikiyaga cya Muhazi ku buryo dushobora guha amazi abaturage bacu bagera kuri 90%. Ni amazi azaba ari menshi ku buryo abaturage bazabona amazi ku kigero cyo hejuru ndetse tugasagurira uturere duhana imbibi nka Nyagatare na Kayonza”.
Umuyoboro wa Minago wubatswe ku bufatanye bw’Akarere ka Gatsibo n’umufatanyabikorwa Word Vision, watwaye amafaranga asaga miliyali imwe na Miliyoni 900. Ibikorwa biri ku misozo ku buryo mu mpera z’uku kwezi kwa 3 amavomo yose yo mumirenge yose bazaba bawukoresha ntakibazo.


text:
IGICE CYO KWIGWA CYA 6
Komeza kuba indahemuka
“Kugeza aho nzapfira, sinzikuraho ubudahemuka bwanjye!”—YOBU 27:5.
INDIRIMBO YA 34 Tugendere mu nzira itunganye
INSHAMAKE *
1. Abahamya ba Yehova batatu bavuzwe muri iyi paragarafu, bagaragaje ubudahemuka bate?
TEKEREZA ibi bintu bitatu Abahamya ba Yehova bashobora guhura na byo. (1) Mwarimu asabye abanyeshuri bose kwizihiza umunsi mukuru runaka. Umukobwa ukiri muto azi neza ko uwo munsi mukuru udashimisha Imana, none asobanuriye mwarimu mu kinyabupfura ko atari buwifatanyemo. (2) Umusore ukiri muto ugira amasonisoni, arimo arabwiriza ku nzu n’inzu. Yibutse ko urugo rukurikiraho rubamo umwana wiga ku kigo cyabo, uherutse guserereza Abahamya ba Yehova. Nubwo bimeze bityo ariko, yiyemeje kujya kubwiriza muri urwo rugo. (3) Umuvandimwe akorana umwete akazi kugira ngo atunge umuryango we, none umukoresha we amusabye gukora ikintu kitemewe n’amategeko. Uwo muvandimwe asobanuriye umukoresha we ko agomba kumvira amategeko kuko ari byo Imana isaba abagaragu bayo, nubwo bishobora gutuma amwirukana ku kazi.—Rom 13:1-4; Heb 13:18.
2. Ni ibihe bibazo tugiye gusuzuma, kandi kuki?
2 Ni iyihe mico abo Bahamya batatu bagaragaje? Ushobora kubona myinshi, urugero nk’ubutwari no kuba inyangamugayo. Icyakora umuco wihariye bahuriyeho, ni ubudahemuka. Bose babereye Yehova indahemuka, banga kurenga ku mahame ye. Ubudahemuka ni bwo bwatumye bose biyemeza kumvira Imana. Nta gushidikanya ko bashimishije Yehova kubera ko babaye indahemuka. Natwe twifuza gushimisha Data wo mu ijuru. Bityo rero, nimucyo dusuzume ibi bibazo: Ubudahemuka ni iki? Kuki tugomba kuba indahemuka? Ni iki cyadufasha gukomeza kuba indahemuka muri ibi bihe bigoye?
UBUDAHEMUKA NI IKI?
3. (a) Twebwe abagaragu b’Imana tubona ko ubudahemuka ari iki? (b) Ni izihe ngero zigaragaza icyo ubudahemuka ari cyo?
3 Twebwe abagaragu b’Imana tubona ko ubudahemuka ari ugukunda Yehova n’umutima wacu wose kandi tukamwiyegurira mu buryo bwuzuye, ku buryo ari we uza mu mwanya wa mbere mu myanzuro yose dufata. Reka dusuzume uko ijambo ubudahemuka ryakoreshejwe muri Bibiliya. Ijambo ryahinduwemo “ubudahemuka,” ryumvikanisha ikintu kizima, cyuzuye cyangwa kitagira inenge. Urugero, Abisirayeli batambiraga Yehova ibitambo by’amatungo, kandi Amategeko yavugaga ko ayo matungo yagombaga kuba atagira inenge * (Lewi 22:21, 22). Abagaragu b’Imana ntibagombaga gutanga itungo ridafite ukuguru cyangwa ugutwi, irifite ijisho rimwe cyangwa irirwaye. Yehova yahaga agaciro itungo rizima kandi ritagira inenge (Mal 1:6-9). Impamvu Yehova yasabaga itungo rizima kandi ritagira inenge, irumvikana neza. Iyo tugiye kugura ikintu runaka tuba twifuza ko kiba ari kizima, cyuzuye kandi kidafite inenge. Urugero, niba tugiye kugura urubuto, ntituba twifuza urwaboze. Iyo tugiye kugura igitabo, ntituba twifuza icyazanye amatwi cyangwa ikiburamo amapaji. Nanone iyo tugiye kugura igikoresho runaka, ntituba twifuza icyangiritse cyangwa ikituzuye. Ibyo byumvikanisha impamvu Yehova na we adusaba kumukunda no kumubera indahemuka mu buryo bwuzuye.
4. (a) Kuki umuntu udatunganye ashobora kuba indahemuka? (b) Dukurikije ibivugwa muri Zaburi ya 103:12-14, Yehova atubona ate?
4 None se dusabwa kuba intungane kugira ngo tube indahemuka? Kuba intungane byo ntibishoboka, kuko dukora amakosa menshi. Ariko reka dusuzume impamvu ebyiri zituma ibyo bitadutera ubwoba. Iya mbere, Yehova ntiyibanda ku makosa yacu. Ijambo rye rigira riti: “Yah Yehova, uramutse ugenzuye amakosa, ni nde wahagarara adatsinzwe” (Zab 130:3)? Azi ko tudatunganye. Dukora ibyaha byinshi, kandi atubabarira kenshi (Zab 86:5). Iya kabiri, Yehova azi aho ubushobozi bwacu bugarukira kandi ntajya adusaba ibyo tudashoboye. (Soma muri Zaburi ya 103:12-14.) None se twakora iki ngo tubere Imana indahemuka mu buryo bwuzuye?
5. Kuki urukundo ari rwo rutuma abagaragu ba Yehova baba indahemuka?
5 Urukundo ni rwo rutuma abagaragu ba Yehova bakomeza kuba indahemuka. Tugomba kumwiyegurira mu buryo bwuzuye kandi tugakomeza kumukunda. Iyo dukomeje gukunda Imana mu buryo bwuzuye no mu gihe duhanganye n’ibigeragezo, tuba tugaragaje ko turi indahemuka (1 Ngoma 28:9; Mat 22:37). Ongera utekereze ba Bahamya batatu twavuze tugitangira. Ni iki cyatumye bafata imyanzuro myiza? Ese ni uko wa mukobwa ukiri muto atakundaga gusabana n’abandi ku ishuri? Ese wa musore yifuzaga ko bamuserereza? Ese wa muvandimwe yifuzaga kwirukanwa ku kazi? Oya rwose. Ahubwo bari bazi amahame ya Yehova akiranuka kandi bari bariyemeje gukora ibimushimisha. Urukundo bamukunda rwatumye bafata imyanzuro bakurikije ibyo ashaka. Bagaragaje ko ari indahemuka rwose!
KUKI TUGOMBA KUBA INDAHEMUKA?
6. (a) Kuki usabwa kuba indahemuka? (b) Ni mu buhe buryo Adamu na Eva bananiwe kuba indahemuka?
6 Kuki usabwa kuba indahemuka? Usabwa kuba indahemuka kubera ko Satani Intang 3:1-6). Ubuzima bwo muri Edeni bwari burimo ibintu byinshi byashoboraga gutuma barushaho gukunda Yehova. Ariko igihe Satani yabashukaga, bagaragaje ko batakundaga Imana mu buryo bwuzuye. Dore ikindi kibazo cyavutse mu gihe cya Yobu: Ese hari umuntu ushobora gukomeza kubera Yehova indahemuka bitewe n’uko amukunda? Mu yandi magambo, ese koko abantu bashobora kubera Imana indahemuka? Icyo kibazo ni cyo Yobu yagombaga gusubiza.yaharabitse Yehova kandi nawe akaguharabika. Uwo mumarayika w’ikigomeke yigize Satani cyangwa “Urwanya” Imana, mu busitani bwa Edeni. Yaharabitse izina ryiza rya Yehova, avuga ko ari Imana mbi, yikunda kandi ko ari Umutegetsi w’umuhemu. Ikibabaje ni uko Adamu na Eva bashyigikiye Satani, bagafatanya na we kwigomeka kuri Yehova (
7. Nk’uko bivugwa muri Yobu 1:8-11, Yehova yabonaga ate ubudahemuka bwa Yobu? Satani we yabubonaga ate?
7 Yobu yabayeho mu gihe Abisirayeli bari muri Egiputa. Muri icyo gihe nta wundi muntu wari indahemuka nka we. Yobu na we yari ameze nkatwe. Ntiyari atunganye. Yakoraga amakosa. Icyakora, Yehova yaramukunze cyane kubera ubudahemuka bwe. Birashoboka ko Satani yari yaramaze guharabika Yehova, avuga ko abantu badashobora kuba indahemuka. Ni yo mpamvu Yehova yatewe ishema no kubwira Satani ko Yobu ari indahemuka. Imibereho ya Yobu yari yaragaragaje ko Satani ari umubeshyi. Satani yasabye Yehova kumuha uburenganzira bwo kugerageza Yobu. Yehova yemereye Satani kugerageza inshuti ye Yobu, kuko yari yizeye ko azakomeza kuba indahemuka.—Soma muri Yobu 1:8-11.
8. Satani yibasiye Yobu ate?
Yobu 1:13-22; 2:7-11; 15:4, 5; 22:3-6; 25:4-6.8 Satani ni umugome kandi ni umwicanyi ruharwa. Yambuye Yobu ibyo yari atunze, yica abagaragu be kandi aramuharabika. Nanone yibasiye umuryango wa Yobu, yica abana be icumi. Hanyuma na we ubwe yaramwibasiye, amuteza indwara mbi cyane y’ibibyimba, bihera ku birenge bigera mu mutwe. Byahangayikishije cyane umugore we kandi bimutera agahinda kenshi, ku buryo yasabye umugabo we kuvuma Imana ubundi akipfira. Yobu na we ubwe yageze aho yifuza gupfa ariko yakomeje kuba indahemuka. Nyuma yaho Satani yamwibasiye mu bundi buryo, noneho akoresha inshuti za Yobu eshatu. Abo bagabo baramusuye, ariko ntibamuhumurije na mba. Ahubwo bamubwiye amagambo amushengura umutima kandi amuca intege. Bamubwiye ko Imana ari yo yamutezaga ibyo bibazo kandi ko kuba yari indahemuka nta cyo byari biyibwiye. Banavuze ko Yobu yari umuntu mubi, bityo akaba yarimo akanirwa urumukwiriye.—
9. Igihe Yobu yageragezwaga, ni iki atakoze?
9 Yobu yitwaye ate muri ibyo bigeragezo byose? Zirikana ko atari atunganye. Ni yo mpamvu yacyashye ba bahumuriza b’ibinyoma abarakariye kandi akavuga amagambo atatekerejeho. Nanone yavuze kenshi ko akiranuka kurusha uko yavuze ko Imana ikiranuka (Yobu 6:3; 13:4, 5; 32:2; 34:5). Icyakora n’igihe yari ageze ahabi, ntiyihakanye Yehova. Yanze kwemera ibinyoma by’izo nshuti ze mbi. Yaravuze ati: “Ntibikabeho ko mbabaraho gukiranuka! Kugeza aho nzapfira, sinzikuraho ubudahemuka bwanjye” (Yobu 27:5)! Ayo magambo agaragaza ko Yobu yari yariyemeje gukomeza kuba indahemuka uko byari kugenda kose, kandi natwe twabishobora.
10. Ni mu buhe buryo ibyabaye kuri Yobu nawe bikureba?
10 Ni mu buhe buryo ibyabaye kuri Yobu nawe bikureba? Satani avuga ko udakunda Yehova by’ukuri, kandi ko uramutse uhuye n’ibibazo wareka kumukorera kugira ngo ukize amagara yawe. Mu yandi magambo, avuga ko udashobora gukomeza kubera Yehova indahemuka (Yobu 2:4, 5; Ibyah 12:10). Ibyo bituma wiyumva ute? Ese ntibikubabaza? Icyakora, zirikana ko nawe Yehova agufitiye ikizere, kandi ko yaguhaye uburyo bwo kugaragaza niba uri indahemuka. Yehova yemereye Satani kukugerageza. Yizeye ko uzakomeza kuba indahemuka ukagaragaza ko Satani ari umubeshyi. Nanone Yehova agusezeranya ko azagufasha gukomeza kuba indahemuka (Heb 13:6). Kugirirwa ikizere n’Umutegetsi w’Ikirenga w’ijuru n’isi nta ko bisa! Ese ntubona ko kuba indahemuka ari iby’ingenzi cyane? Kuba indahemuka bituma tunyomoza Satani, tukubahisha izina ryiza rya Data kandi tugashyigikira Ubutegetsi bwe. Twakora iki ngo dukomeze kuba indahemuka?
UKO TWAKOMEZA KUBA INDAHEMUKA MURI IKI GIHE
11. Ni irihe somo twavana kuri Yobu?
11 Muri iyi “minsi y’imperuka” Satani yongereye ibitero agaba ku bagaragu b’Imana (2 Tim 3:1). Ni iki cyadufasha gukomera ku kemezo twafashe cyo gukomeza kuba indahemuka muri ibi bihe bigoye? Kongera gusuzuma ibyabaye kuri Yobu byatwigisha byinshi. Mbere y’uko Yobu ageragezwa, yari yaramaze kugaragaza ko ari indahemuka. Reka dusuzume amasomo atatu dushobora kumwigiraho, yadufasha gukomeza kuba indahemuka.
12. (a) Nk’uko bivugwa muri Yobu 26:7, 8, 14, ni iki cyafashije Yobu gutinya Yehova no kumwubaha? (b) Ni iki cyadufasha gutinya Imana?
Yobu 26:7, 8, 14.) Yatangazwaga cyane n’ibyaremwe, urugero nk’isi, ibicu, ikirere n’inkuba. Ariko nanone, yazirikanaga ko ibyo yari azi ari bike cyane ukurikije uko ibyaremwe bingana. Nanone yahaga agaciro amagambo y’Imana. Yobu yavuze ko ‘yabitse amagambo aturuka mu kanwa kayo’ (Yobu 23:12). Yatinyaga Yehova kandi akamwubaha cyane. Yaramukundaga kandi yifuzaga kumushimisha. Ibyo byatumye yiyemeza gukomeza kumubera indahemuka. Natwe tugomba kumwigana. Tuzi byinshi cyane ku byaremwe kuruta abo mu gihe cya Yobu. Nanone dufite Bibiliya yuzuye idufasha kumenya neza Yehova. Ibyo byose bituma tumwubaha cyane. Kumwubaha no kumutinya bituma tumukunda kandi tukamwumvira, bityo tukarushaho kwifuza kumubera indahemuka.—Yobu 28:28.12 Yobu yashimishijwe cyane n’ibyo Yehova yaremye bituma arushaho kumukunda. Yobu yamaraga igihe yitegereza ibintu byiza Imana yaremye. (Soma muri
13-14. (a) Muri Yobu 31:1, hagaragaza hate ko Yobu yumviraga? (b) Twamwigana dute?
13 Kumvira byafashije Yobu gukomeza kuba indahemuka. Yobu yari azi ko kuba indahemuka bisaba kumvira. Mu by’ukuri, iyo twumviye biduha imbaraga zo gukomeza kuba indahemuka. Yobu yihatiraga kumvira Imana mu mibereho ye yose. Urugero, yagiraga amakenga mu mibanire ye n’abo badahuje igitsina. (Soma muri Yobu 31:1.) Kubera ko yari yarashatse, yazirikanaga ko aramutse agiranye agakungu n’undi mugore byaba bidakwiriye. Muri iki gihe, duhura n’ibishuko byinshi bishobora kutugusha mu busambanyi. Ese tuzigana Yobu twirinde kugirana agakungu n’umuntu wese tutashakanye? Ese tuzirinda amashusho yose ya porunogarafiya (Mat 5:28)? Nitwihatira kugaragaza umuco wo kwifata buri munsi, bizatuma dukomeza kuba indahemuka.
Yobu 31:24, 25, 28). Abantu bo muri iyi si batwawe no gushaka ubutunzi. Nidushyira mu gaciro mu birebana n’ubutunzi nk’uko Bibiliya ibidusaba, bizatuma dukomera ku kemezo twafashe cyo gukomeza kuba indahemuka.—Imig 30:8, 9; Mat 6:19-21.14 Nanone Yobu yumviraga Yehova mu birebana n’ubutunzi. Yobu yumvaga ko aramutse yiringiye ubutunzi, yaba akoze ikosa rikomeye akwiriye guhanirwa (
15. (a) Ni ibihe bintu Yobu yari yiringiye byatumye akomeza kuba indahemuka? (b) Kuki ari iby’ingenzi ko dukomeza kwiringira amasezerano ya Yehova?
15 Kwiringira ko Imana izamugororera, byamufashije gukomeza kuba indahemuka. Yobu yari azi ko Imana ibona ubudahemuka bwe (Yobu 31:6). Nubwo yari ahanganye n’ibigeragezo, yari yiringiye adashidikanya ko Yehova yari kuzamugororera. Ibyo byiringiro byamufashije gukomeza kuba indahemuka. Nubwo Yobu atari atunganye, Yehova yishimiye cyane ubudahemuka bwe, maze aramugororera cyane (Yobu 42:12-17; Yak 5:11). Nanone mu gihe kiri imbere, azamugororera kurushaho. Ese nawe wiringiye udashidikanya ko nukomeza kubera Yehova indahemuka azakugororera? Imana yacu ntiyigeze ihinduka (Mal 3:6). Nituzirikana ko iha agaciro ubudahemuka bwacu, tuzakomeza kwiringira ko tuzabaho neza mu gihe kiri imbere.—1 Tes 5:8, 9.
16. Ni iki twiyemeje?
16 Iyemeze gukomeza kuba indahemuka. Hari igihe ushobora kumva wihebye, ukumva ko ari wowe wenyine uhatana kugira ngo ukomeze kuba indahemuka. Ariko humura, nturi wenyine. Hari abandi bantu babarirwa muri za miriyoni bo hirya no hino ku isi bakomeza kubera Yehova indahemuka. Nanone, jya wigana abagabo n’abagore bizerwa bo mu bihe bya kera bakomeye ku budahemuka bwabo, ndetse no mu gihe bashoboraga gupfa (Heb 11:36-38; 12:1). Nimucyo twese twiyemeze kuba nka Yobu wavuze ati: “Sinzikuraho ubudahemuka bwanjye!” Twifuza kuba indahemuka, tukazahesha Yehova ikuzo iteka ryose.
INDIRIMBO YA 124 Turi indahemuka
^ par. 5 Ubudahemuka ni iki? Kuki Yehova yishimira ko abagaragu be bagaragaza uwo muco? Kuki tugomba kuba indahemuka? Iki gice kiri budufashe kubona ibisubizo Bibiliya itanga kuri ibyo bibazo. Nanone kiri budufashe gusobanukirwa neza uko twakomeza kuba indahemuka mu buzima bwacu bwa buri munsi. Nituba indahemuka tuzabona imigisha myinshi.
^ par. 3 Ijambo ry’Igiheburayo rihindurwamo itungo “ritagira inenge,” rifitanye isano n’ijambo “ubudahemuka,” rikoreshwa ryerekeza ku bantu.
^ par. 50 IBISOBANURO BY’AMAFOTO: Yobu yigisha bamwe mu bana be ibintu bitangaje Yehova yaremye.
^ par. 52 IBISOBANURO BY’AMAFOTO: Umuvandimwe yanze gufatanya n’abo bakorana kureba porunogarafiya
^ par. 54 IBISOBANURO BY’AMAFOTO: Umuvandimwe yanze kugura tereviziyo nini adakeneye kandi irenze ubushobozi bwe
^ par. 56 IBISOBANURO BY’AMAFOTO: Umuvandimwe arimo arasenga akanatekereza ku byiringiro bya Paradizo.


text:
Pasiter Papane Bulwane wo muri Afurika y’Epfo uri mu bakomeye ku mugabane wa Afurika, yakoreye mu Rwanda igitaramo cy’imbaturumagabo yafatiyemo amashusho y’indirimbo ze zigaragara kuri album ye yitegura gushyira hanze.
Iki gitaramo cyiswe ‘Gospel Is My Life Live Recording’ cyabaye kuri iki cyumweru tariki 21 Nyakanga, kibera ku rusengero rwa Christian Life Assembly (CLA) i Nyarutarama mu Mujyi wa Kigali. Cyaranzwe n'ubwitabire butari ku rwego rwo hejuru (hari abantu nka 300 mu gihe CLA yakira abarenga 2000), gusa bacye bakitabiriye bahagiriye umunezero udasanzwe. Mu buryo butunguranye, itangazamakuru ryabujijwe gufata amashusho.
Iki gitaramo Pastor Papane yakoze yagihurijemo abaramyi n’amatsinda azwi mu murimo wo kuramya no guhimbaza Imana. Indirimbo ze yaririmbye yazifashijwe mu muririmbire n’itsinda ry’abasore batatu n’abakobwa batandatu b’abanyarwanda, yanyuzwe n’ubuhanga bwabo mu miririmbire asezeranya ko aho azakandagiza ikirenge hose azaba ari kumwe nabo. Yagize ati “Aba bana ni abanyu. Nafashe umwanzuro w’uko aho nzajya hose nzaba ndi kumwe nabo. Mu cyumweru gitaha tuzaba turi i Rubavu (uburyo yabivuzemo birasekeje) n’ahandi.”
Pastor Papane mu gitaramo cy'uburyohe yakoreye i Kigali
Iki gitaramo cyatangiye gitinze dore ko abafashije Papane gutegura bari bavuze ko kizatangira saa cyenda n’igice ariko umurishyo wa mbere wavugijwe saa kumi n’imwe’. Muri iki gitaramo Pastor Papane yari ari kumwe na Alarm Ministries, Papi Clever, Healing worship team, Ada Bisabo Claudine, Team na Gisubizo Ministries.
Healing Worship Team ni yo yabanje ku ruhimbi:
Healing Worship igizwe n’abasore n’inkumi niyo yabimburiye abandi batumiwe muri iki gitaramo kuririmba. Ni itsinda rifite amateka akomeye mu muziki wo kuramya no guhimbaza Imana, ryisanga kenshi ku mapuro zamamaza ibitaramo hashingiwe ku buhanga bwabo mu miririmbire.
Imbere y’abitabiriye iki gitaramo bashimye ko Imana yabarinze ikabageza ku ruhimbi rwo kuyiramirizaho. Baririmbye nyinshi mu ndirimbo zabo zakunzwe zatumye bakurirwa ingofero, bakomerwa amashyi. Baririmbye indirimbo nka “Twiyambure”, “Sinabona amagambo” n’izindi nyinshi zafashije bake bari mu rusengero gutangira kwinjira mu mwuka.
Papi Clever yabisikanye na Healing worship team ahesha umugisha ubwoko bw’Imana
Papi Clever ni umwe mu banyempano mu muziki wo kuramya no guhimbaza Imana. Yabisikanye na Healing worship team yifashishije itsinda ry’abacuranzi ahesha benshi umugisha. Yaririmbye nyinshi mu ndirimbo ze anicurangira akoresheje gitari.
Uyu musore ni umwe mu bahanzi bigaragaje mu gisekuru gishya. Yahereye ku ndirimbo ye yise “Impamvu z’ibifatika” aherutse gushyira hanze, akomereza ku ndirimbo yise “Amakuru y’Umurwa”, “Icyampa ukanyikorera” n’izindi ndirimbo zo mu gitabo zanyuze benshi bitabiriye igitaramo.
Yavuye ku ruhimbi akomerwa amashyi n’abanyuzwe n’inganzo ye. Papi Clever asanzwe afite indirimbo zamufashije kumenyekana birushijeho nka “Narakwiboneye”, “Ahari Kuriria” n’izindi nyinshi.
Gisubizo Ministries, itsinda ryigaragaje mu muziki wo kuramya ryahawe ikaze ku rubyiniro:
Gisubizo Ministries ni itsinda rikotanira kugera ku gasongero k’amatsinda akomeye mu kuramya no guhimbaza Imana. Umuziki w’irangira usemburwa n’ibizongamubiri by’ubutumwa bw’ishimwe banyujije mu ndirimbo zabo byakoze benshi ku mutima.
Ni itsinda rigizwe n’abazi kuramya koko! Bararirimba ibyuya bigashoka bakabyinira Imana bigatinda. Baririmbye indirimbo bise “Shimwa yesu”, ‘Nguwe neza ndatuje’ yaririmbye na benshi bari muri iki gitaramo ‘Ogopeni mungu’ iri mu rurimi rw’Igiswahili n’izindi zatumye bavugurizwa akururu k’ibyishimo.
Alarm Ministries yamamaye mu ndirimbo zo kuramya no guhimbaza Imana yigaragaje:
Iri tsinda ryeretswe urukundo rwinshi muri iki gitaramo hashingiwe ku buhanga bagaragaraje mu kuririmba. Bisanzuye mu kubyinira Imana bajyanishaga no gusaba abitabiriye igitaramo gufatanya nabo.
Baririmbye indirimbo “Umwaka w’imbabazi’ iri mu zamenyekanye cyane ibintu bihindura isura. Ni indirimbo bateye bakirizwa n’abari bitabiriye igitaramo. Iri tsinda kuri ubu rigizwe n’abantu barenga ijana rimaze imyaka isaga 20 mu ivugabutumwa ryomoye imitima ya benshi.
Iri tsinda rifite indirimbo zabahaye igikundiro nka “Hejuru y’Amujuru”, Mwami Mama” n’izindi zituma batumirwa mu birori n’ibitaramo bikomeye byo guha ikuzo Imana.
Papane i Kigali mu gitaramo cy'amateka mashya yandikishijwe....
Ada Bisabo Claudine watumiye umwaka ushize Papane i Kigali ni we wamwakiriye ku ruhimbi:
Umuhanzikazi mu ndirimbo zo kuramya no guhimbaza Ada Bisabo Claudine [ABC] umwaka ushize yari yatumiye Pasiteri Papane mu gitaramo cyabereye muri Kigali Serena Hotel.
Muri icyo gitaramo Papane yanyuzwe n’uburyo abanyarwanda baramya Imana, yiyemeza kugaruka i Kigali. Mu kumwakira Ada Bisabo yateye indirimbo “Ai Mana y’ukuri’ yaririmbye amatara azimije.
Papane yageze ku ruhimbi yambaye umupira w’ibara ry’umweru wamamaza igitaramo cye i Kigali. Yakiriwe mu buryo bw’ikirenga, avuga ko ‘Imana igiye kugeza Kigali rundi rwego’, abwira abari mu gitaramo ko ‘Ibyo satani yabavuzeho Imana igiye kubikuraho’.
Papane yaririmbye abifatanya n’ivugabutumwa. Indirimbo ze zifashishwa igihe kinini mu nsengero zitandukanye zo mu Rwanda. Ni umwe mu bahanzi bo muri Afurika y’Epfo bagize umugisha indirimbo ze ziri mu ‘Kizulu’ zishyirwa mu Kinyarwanda byorohera benshi kuziririmba.
Yabwiye abari mu gitaramo ko bakwiye guha ubuturo Umwuka Wera. Yahereye ku ndirimbo “Luthando”, “Mwamba”, yaziririmbye akoresha imbaraga nyinshi ku rubyiniro, akanyuzamo akabyina, akamanuka ku ruhimbi agafatanya n’abitabiriye igitaramo kubyina, akicara ku ruhimbi agaha umwanya abakiri bato kuririmba.
Mbere y’uko Papane w’imyaka 37 aririmba indirimbo “Calvary” yashyizwe mu Kinyarwanda bigasobanura “Yesu yitanze i Kaluvari” yabajije abitabiriye igitaramo niba bashaka ko aririmba mu Kinyarwanda bose bahanika amajwi bamubwira ko banyurwa no kumva aririmba Ikinyarwanda.
Iyi ndirimbo ibyinitse yatewe n’umunyempano Nicky Nicole wagaragaje ubuhanga bwe mu miririmbire. Yahanitse ijwi avangamo Icyongereza, Ikizulu n’Ikinyarwanda afasha abitabiriye igitaramo guhembuka.
Ubwo Papane yari ageze ku ndirimbo yise “Be alright” yahaye umwanya abamufashije mu miririmbire bagizwe n’abantu icyenda. Ni abakobwa batandatu n’abahungu batatu. Bamwe muri bo bahawe indangururamajwi maze bigaragaza mu miririmbire idasobanya, buri wese aririmba mu ijwi rye binyura benshi.
Iyi ndirimbo “Be alright” niyo yatangiyeho isezerano ry’uko aho azajya hose azakomeza kwifashisha mu miririmbire iri tsinda. Yaririmbye kandi indirimbo “Modimo”. Mu gusoza yafatanyije na Alarm Ministries, Healing Worship Team na Gisubizo Ministries baririmba indirimbo “Wahambanati” yishimiwe bikomeye.
Umurishyo wa nyuma w’iki gitaramo wavugijwe saa mbili n’igice z’ijoro. Papane yabwiye INYARWANDA, ko yishimiye by’ikirenga kongera kwakiranwa ubwuzu n’abanya-Kigali yizeza ko n’i Rubavu Imana izamufasha guhembura imitima y’ubwoko bwayo.
Yagize ati “Ndishimiye bitavugwa! Uko twabiteguye niko bigenze. Tuzongere guhurira i Rubavu mu gitaramo cya Adaba Bisabo.” Papane Bulwane wamamaye mu ndirimbo "Halempotsa", "Ndohamba" n'izindi zinyuranye ni umuhanzi w'umunya Africa y'Epfo wavutse mu mwaka wa 1982 avukira ahitwa Sebokeng. Yatangiye kuririmba akiri muto ku myaka 7 gusa. Yatangiye kuririmba ubwo yigaga mu mashuri abanza.
Nyuma yaho gato aba umuyobozi w'indirimbo muri Sunday school aho yaje kujya muri korari ikomeye yitwa Sedibeng Choir aza kuyivamo ajya muri Vaal Sound ndetse n'andi matsinda menshi. Umwihariko we ni ugushyushya igitaramo aho akunda kubyinana n'abitabiriye ibitaramo arimo ndetse akaba agira n'indirimbo zibyinitse akenshi zihuta.
Amafoto ya Papane n'baririmbyi be mu gitaramo yakoreye i Kigali:
Afatanyije n'abaririmbyi ba Alarm Ministries, Gisubizo Ministries na Healing bahesheje benshi umugisha
Yatanze isezerano ry'uko abaririmbyi bamufashije mu miririmbire azakomezanya nabo urugendo
Papane yagaragaje ubuhanga budasanzwe muri iki gitaramo
Nick Nicole umuhanzikazi ukizamuka yahawe amahirwe yo kuririmba imbere y'icyamamare Pastor Papane
Papane yaririmbye anabwiriza
Urukundo yeretswe i Kigali rwamucishije bugufi
Papane yatoranyije abaririmbyi icyenda
Papane uri mu bahanzi bakomeye muri Afrika y'Epfo yakoreye igitaramo gikomeye mu Rwanda
Abaririmbyi be bishimiwe mu buryo bukomeye
Amafoto ya Bishop Masengo Umushumba wa 4 Square Church wabwirije muri iki gitaramo
Bishop Dr Masengo Fidele ni we wabwirije ijambo ry'Imana
Amafoto ya Gisubizo Ministries ku ruhimbi
Gisubizo Ministries yahesheje umugisha abari muri iki gitaramo
Amafoto y'umuramyi Papi Claver
Chance wo muri Alarm Ministries
Ada Bisabo Claudine yaririmbye muri iki gitaramo
Gaby Kamanzi yanyuzwe n'ubuhanga mu muziki bwa Papane
Janvier Muhoza yari muri iki gitaramo
Ev Caleb akurikirana yitonze imigendekere y'iki gitaramo cya Papane
Nyuma y'igitaramo hafatwa amafoto y'urwibutso
PAPANE MU GITARAMO YAKOREYE I KIGALI
IJAMBO RY'IMANA RYIGISHIJWE NA BISHOP MASENGO
ALARM MINISTRIES BAHEMBUYE BENSHI MU GITARAMO
PAPY CLAVER YARIRIMBYE NYINSHI MU NDIRIMBO ZO MU GITABO
AMAFOTO: MUGUNGA EVODE-INYARWANDA ART STUDIO
VIDEO: NIYONKURU ERIC-INYARWANDA ART STUDIO


text:
Tumenye indwara y’impyiko…
Impyiko zigira akamaro ko kuyungurura umwanda mu maraso n’amazi adakenewe mu mubiri, maze bigasohorwa binyujijwe mu nkari. Iyo uwo mwanda udasohowe, ahubwo ugakomeza kwirundanya mu maraso, umuntu arwara impyiko. Ubundi, ntabwo iyi ndwara ihita igaragara, ikomeza gukura bucece ikagaragara imaze gukura. Twongere twibutse abasomyi bacu ko impyiko, umwijima, ibihaha, umutima n’ ubwoko ari ho ubuzima bw’ umuntu buzingiye.Mu ndimi z’abanyamahanga izo ngingo zitwa (Organes vitaux/vital organs). Bivuga ko ari zo zibumbatiye ubuzima bw’umuntu. Kugira ngo ubyumve neza, bagukuyeho ukuguru cyangwa ukuboko ubuzima bwakomeza; ariko bagukuyemo ubwonko, cyangwa ibihaha bwahagarara.
Indwara y’ impyiko iterwa n’ iki ?
Zimwe mu mpamvu zishobora gutera indwara y’ impyiko ni izi zikurikira: Indwara ya diyabete n’umuvuduko w’amaraso ni byo bikunze gutera iyi ndwara, mbese bibiri bya gatatu (2/3) bya yo biterwa n’izi ndwara tuvuze. Kunywa itabi, umubyibuho ukabije, imiterere (structure) y’impyiko itameze neza, na zo n’izindi mpamvu zitera indwara y’impyiko. Abandi bagira ibyago byo kuyirwara kurusha abandi ni Abirabura n’abakomoka muri Aziya. Ikindi, abantu bakuze bakunze kuyirwara kurusha abakiri bato. No kuba hari uwo mu muryango wawe wayirwaye nabyo byongera ibyago byo kuba wayirwara.
Ibimenyetso by’indwara y’impyiko
Ibimenyetso by’indwara y’impyiko ni ibi bikurikira : Isesemi no kuruka, kubura appétit , umunaniro no gucika intege, kudasinzira neza, kubyimba ibirenge no mu butenge, kugira ibinya mu ijoro ,kubabara mu gituza, guhumeka nabi (gusamira umwuka hejuru) umuvuduko w’amaraso, no kwihagarika inshuro nyinshi cyane cyane mu ijoro.
Wakwirinda indwara y’impyiko ute?
Wakora ibi bintu bikurikira kugira ngo ugabanye ibyago byo kurwara impyiko:
- Kugira ibiro biringaniye: Bisaba kugabanya kurya ibiryo birimo ibinure byinshi no kujya ukora imyitozo ngororamubiri.
- Niba urwaye diyabete cyangwa umuvuduko w’amaraso, ugomba kwiyitaho cyane wivuza no kugendera ku nama za muganga kugira ngo izi ndwara zitagutera ibyago byo kurwa n’ impyiko na yo
- Kureka itabi
– Kwirinda Biruta Kwivuza –
Source : www.mayoclinic.org
Yanditswe na Munyampirwa Sebaganwa


text:
Amasomo y’Igitambo cya Misa yo kuwa Gatandatu w’Icyumweru cya 9 Gisanzwe, umwaka A Imbangikane
- Isomo rya mbere: 2 Tim 4, 1-8
- Zaburi: Zab 71 (70), 8-9, 14-15ab, 16-17, 22
- Ivanjili Ntagatifu: Mk 12, 38-44
“Kwigisha Ijambo ry’Imana no kogeza Inkuru Nziza y’umukiro ni umuhamagaro n’ubutumwa bw’umukristu”
Bakristu Bavandimwe iyi niyo nsanganyamatsiko idufasha kuzirikana Amasomo Matagatifu, Kiliziya yaduteguriye uyu munsi. Mu Isomo rya mbere, Pawulo Mutagatifu aragaragaza ko ari ngombwa kwigisha Ijambo ry’Imana tutadohoka, naho mu Ivanjili Yezu Kristu turamubona yigisha kandi akatugaragariza imyitwarire ikwiye kuturanga.
1. Duhamagariwe kwigisha Ijambo ry’Imana no kogeza Inkuru nziza
Pawulo Mutagatifu ati “Nkoramutima yanjye (…), Amamaza Ijambo, uryigishe igihe n’imburagihe, wumvishe ingingo, utote, ushishikaze mu bwihangane butarambirwa, uharanira kujijura” (2 Tim 4, 2).
- Aya magambo aragaragaza umuhamagaro dufite twebwe twese imbere y’ImanaTuri inkoramutima z’Imana kubera Batisimu twahawe. Kwigisha Ijambo ry’Imana ni impuruza Imana iduha twese, kuko duhamagariwe kwamamaza Ijambo ry’Imana ubutaretsa.
- Igisha, wumvishe ingingo, utote: Ijambo ry’Imana dusabwa kurisobanukirwa no kuryinjiza mu buzima bwacu. Roho Mutagatifu twahawe aduha kuryumva no kuricengera, kugira ngo tubashe no kuryamamaza. Ibyo tukabikora mu mvugo, ariko no mu ngiro, kuko “Kora ndebe iruta vuga numve“.
- Igisha igihe n’imburagihe, ushishikaze mu bwihangane butarambirwa, uharanira kujijura: aha biradusaba kutarambirwa no guhozaho. Hari igihe turambirwa, cyangwa se tukumva nta nyota tukirifitiye.
- Mu Ijambo ry’Imana Yezu aba ari kumwe natwe. Aha abakristu bari mu rugo, ni ngombwa gufata akanya buri munsi ko kuzirikana Ijambo ry’Imana, ndetse no kuryigisha. Mwakwibaza muti gute kandi gusohoka bibujijwe! Umubyeyi yahera kuwo babana, ku mufasha we, ku bana be. Umwana yahera ku muvandimwe we, kuri mukuru we, murumuna wawe, ndetse n’umubyeyi yamwigisha. Baca umugani mu kinyarwanda ngo “kwibyara bitera ababyeyi ineza”. Ushobora kwitinya ukaba wagira uti “nigishije umubyeyi, naba mwubahutse”! Nyamara ahubwo yashimishwa n’uko yareze neza.
- Yezu kristu araduha urugero rwo kwigisha Ijambo ry’Imana no kurigaragariza mu ngiro yacu. Ivanjili iratangira itubwira iti: “Mu nyigisho ze Yezu akavuga ati…”. Iyi nteruro ubwayo iragaragaza igikorwa cyari gishishikaje Yezu, ari ukwigisha no kwamamaza Ijambo ry’Imana. Niyo inkingi ya mbere muri ya mirimo nyabutatu yaranze Yezu Kristu kandi akayiraga Kiliziya, ndtse na buri mukristu wese: “Kwigisha, Gutagatifuza no Kuyobora”. Kugira ngo uwo murimo tuwusohoze neza bidusaba kwirinda uburyarya.
2. Kuba intaryarya no kwirinda inyigisho z’ubuyobe.
Kugira ngo tubashe kwigisha Ijambo ry’Imana bidusaba kwirinda uburyarya, no kwirinda inyigisho z’ubuyobe, cyangwa gukurikira irari ry’ibitubangukiye, tukaba twakwirengagiza icyo Imana idusaba.
Mu Ivanjili Yezu Kristu ati: Murajye mwirinda abigishamategeko kuko ari indyarya.
- Bakunda gutembera bambaye neza gusa, ariko badakora neza!
- Bakunda kuramukirizwa ku karubanda no guhabwa ibyubahiro ariko badatanga urugero rwiza.
- Bakunda guhabwa ibyubahiro, ariko batubaha Imana cyangwa nta rukundo.
- Icyabo no ukurya ingo z’abandi, ubundi bakavuga amasengesho atagera ku mutima, amasengesho y’urudaca, atagira icyo abahinduraho.
Aha ngaha Yezu aratubwira ibyo tugomba kwirinda, kugira ngo twakire Ijambo ry’Imana kandi turyigishe. “Umwigishamategeko” cyangwa “umufarizayi” arashushanya umukristu wese usoma kandi akazirikana Ijambo ry’Imana, ariko ntirimucengere, cyangwa ngo rimuhindu. icyo gihe ibyo avuga ntaho biba bihuriye nawe. Mbese biriya bikorwa Yezu yatubwiye by’uburyarya usanga aribyo bimuranga.
Pawulo Mutagatifu nawe aratubuza gukurikira inyigisho z’ubuyobe kuko nabyo ni uburyarya, no kudashaka gusobanukirwa, ati: “Hazaza igihe abantu batazihanganira inyigisho ziboneye, ahubwo bakurikije irari ryabo n’ubukirigitwa bw’amatwi yabo, bakazikoranyirizaho umukumbi w’abigisha”.
- Turasabwa kwirinda ubuyobe! Kandi muri iki gihe buruzuye. Kenshi abantu baba bashaka kumva ibiborohera mu irari ry’umubiri wabo, n’ingingo zabo. Aho gukurikiza Ijambo ry’Imana n’ubwo byaba bitoroshye, ahubwo usanga abantu bishakira ibiborohereza bituma birekura ntibakore icyiza.
- Pawulo Mutagatifu ati: “Wowe rero urabe maso muri byose, wiyumanganye ibitotezo, ushishikarire kogeza Inkuru Nziza, urangize neza ubutumwa bwawe. Ngicyo icyo dusabwa kugira ngo twirinde ubuyobe n’uburyarya.
- Icyo nicyo kizatuma ituro ryacu rishimwa, nk’uko Yezu yashimye uriya mupfakazi watuye umutima we, maze n’icyo atanze n’ubwo cyari gito akaruta abatanze byinshi bafite umutima uryarya Imana. Yezu Kristu yamushimye kubera ko yatuye ibye byose, kandi yiringiye Imana, atayiryarya, “we yashyizemo ibyari bimutunze byose.
3. Kwigisha Ijambo ry’Imana no kuba indahemuka bizatugeza mu bugingo bw’iteka.
Pawulo Mutagatifu, ati: “amagingo y’ukwigendera kwanjye arageze. Urugamba rwiza narurwanye inkundura, intera nagombaga kwiruka narayirangije. Ukwemera nagukomeyeho”. Aya magambo ya Pawulo aragaragaza ishema umuntu agira iyo yakiriye Ijambo ry’Imana, agakomera mu kwemera, akitwara neza mu rugamba rw’ubukristu.
Duharanire gukomera mu kwemera no ku Ijambo ry’Imana, turyamamaze kandi turangwe n’ibikorwa byiza, maze igihe nikigera natwe tuzishimire ko urugamba rw’ubukristu twarutsinze, kandi tutatezutse ku Ijambo ry’Imana, maze tuzashimishwe n’uko Nyagasani atugororera ubugingo bw’iteka, akatwambika ikamba, rimwe rigenewe intungane, n’abandi bose bazaba barakunze ukwigaragaza kwe.
Padiri Dieudonné UWAMAHORO


text:
Ibara ryiza 8 ryagura mousse yo gushushanya
Ibisobanuro birambuye
Ibiranga ibicuruzwa
8 Guhuza amabara, andi mabara arashobora gutegurwa.
Ibyiza
1.Gusiga neza, gushyushya ifuro, kora ibitangaza mubuzima bwawe bwakozwe n'intoki.
2.Ushobora gukora amabara atandukanye ya mousse yaguka
Ubwoko Bwinshi
Ibyegeranyo byinshi byiteguye hamwe nimpapuro zipapuro, cyangwa utubwira igitekerezo cyawe, tuzagushushanya.
Inkingi ya pigment
Irangi
Oxide Ink Pad
Ink Ink nziza
Inkingi y'amazi
Ikimenyetso cy'amazi
Kuma Ink Ink
Urutoki Ink
Imyenda y'imyenda
Ink Inkingi
Pearlescent Ink Pad
Uruganda
Impapuro
Kata Impapuro Mubunini butandukanye
Kora Filime
Hindura ibara
Gucapa
Gukata
Kashe
Intoki
Gufata imashini
Gupakira
Impamyabumenyi & Ibizamini
Abakiriya ba Koperative
Politiki y'Ubufatanye
1.Urugero rwubusa
2.Ubwiza bwo kubona ibishushanyo bishya
3.Komeza kugezwaho na gahunda yacu yo gukora kugirango umenye buri nzira
4.Icyitegererezo cyo kohereza mbere yo kohereza
5.Umubare winyongera kugirango ushyigikire abakiriya nyuma ya serivise yo kugurisha
6.Gutanga serivisi yumwuga umwe-umwe mumasaha abiri
7.Ukeneye gusa kutubwira igitekerezo cyawe
Ufite ikindi kibazo?Nyamuneka kanda hano kugirango utubwire
Ibibazo
Turi abanyamwuga nu mucuruzi mumyaka irenga 20, kandi twatsinze icyemezo cya BSCI, urahawe ikaze kudusura.
Urashobora kuvugana ukoresheje e-imeri, tuzagusangiza kataloge yawe.
Twandikire hanyuma utubwire ibisobanuro byawe birambuye, tuzatanga igiciro nyacyo ukurikije.
Niba ufashe igishushanyo cyacu, icyitegererezo ni ubuntu kandi wishyura ibicuruzwa byoherejwe.Niba wateguye icyitegererezo cyawe, ugomba kwishyura ikiguzi.
Nibyo, urashobora kugira ibishushanyo bitandukanye, urashobora guhitamo mubishushanyo byacu, cyangwa ukatwoherereza ibishushanyo byawe bwite.
Nibyo, tubwire igitekerezo cyawe cya pack, tuzagukorera.Turashobora kandi guhitamo ikirango cyawe bwite kuri paki.
.
b.Ikibazo - tuzakora ikiguzi dukurikije amakuru yawe arambuye.
c.Itegeko - Emeza gahunda yemewe kandi wishyure
d.Icyitegererezo-- twohereze ibisobanuro byose byo gutoranya, tuzakora dosiye ya tekiniki kugirango twemerwe mbere, hanyuma dukore sample physique nyuma ya dosiye tekinike yemejwe
e.Ibicuruzwa - tangira umusaruro mwinshi nyuma yicyitegererezo
f.Kwohereza - LCL, FCL, Inyanja, Ikirere, Express
a.Uburyo bwo kwishyura: T / T, L / C, Western Union, Paypal
b.Ijambo ryo kwishyura: 30% kubitsa, 70% asigaye yongeye gukoporora B / L.


text:
Kuwa 30 Nyakanga 2017, Caritas na Komisiyo y’Ubutabera n’Amahoro muri Paruwasi Mutagatifu Petero Cyahafi bakoze umunsi mukuru wari ugamije kwishimira bwa mbere ibikorwa bamaze kugeraho. Uwo munsi wari ufite insanganyamatsiko igira iti: “Mfasha kuko mbikwiye, ntabara kuko mbikeneye”.
Umunsi mukuru wa Caritas na Komisiyo y’Ubutabera n’Amahoro wabimburiwe n’igitambo cya Misa, witabiriwe n’abantu 300 b’ingeri zitandukanye harimo abayobozi ba Paruwasi, abayobozi b’amasantrali, abakuriye imiryango-remezo, abanyeshuri barihirwa n’abarihiwe na Caritas, abana bakuwe ku muhanda bafashwa ku nkunga ya Caritas ya Paruwasi, abahoze ari abayobozi ba Caritas muri Paruwasi, abahagarariye Caritas na Komisiyo y’Ubutabera n’Amahoro muri Arkidiyosezi ya Kigali na za paruwasi zitandukanye zo muri Zone ya St Michel, n’abantu ku giti cyabo.
Kuri uwo munsi, bavuze muri make ibikorwa bitandukanye byagiye bikorwa n’abagize Caritas ya Paruwasi ndetse na Komisiyo y’Ubutabera n’Amahoro. Hateguwe kandi Ubutumwa bwihariye bwa Caritas bwagiye busomwa mu misa zose zabaye kuri uwo munsi muri Paruwasi Mutagatifu Petero Cyahafi.
Abashyitsi n’Abasangwa batandukanye batanze ubutumwa bwibanda ku byiza byaranze abakorerabushake ba Caritas na Komisiyo y’Ubutabera n’Amahoro muri Paruwasi Mutagatifu Petero kubera imirimo myiza bakoreye abatuye mu mbago zayo zose. Kugeza ubu, imaze kurihira abana benshi mu mashuri abanza n’ayisumbuye, ikaba imaze gucutsa abasore n’inkumi. Yavuje bamwe mu batishoboye bari barwaye ndetse igoboka abashonji benshi nk’uko raporo zibigaragaza.
Mme KALIGIRWA Annonciata niwe wahagarariye Arkidiyosezi ya Kigali, yabanje gushimira Paruwasi na komite ya caritas na Komisiyo y’ubutabera n’amahoro uburyo bateguye umunsi mukuru. Yagarutse ku mikorere n’imikoranire mwiza y’inzego muri Paruwasi Cyahafi, maze abasaba ku bishimangira. Yibukije ukwezi k’urukundo n’impuhwe ndetse abaha n’amakuru ku dutabo twitwa ≤ingendanyi y’umukangurambaga wa caritas≥ twasohotse uyu mwaka 2017. Buri Paruwasi Arkidiyosezi yagenewe tubiri ariko amaparuwasi azatwifuza, yabisaba kuko kamwe kagura 1250 frw. Yarangije ashimira ku magambo yahavugiwe, ubuhamya bwatanzwe, imikino yahabereye no gusangira.
Uwo munsi kandi waranzwe no gushimira by’umwihariko bamwe mu bantu kugiti cyabo, abahagarariye imiryango, ndetse n’abahagarariye ibigo bitandukanye batahwemye gutera ingabo mu bitugu ibikorwa bya Caritas. Mu bahembwe harimo Abapadri 3 bakoze ubutumwa muri Paruwasi Mutagatifu Petero, Abayoboye Caritas ya Paruwasi bitanga kurusha abandi, Abahaye ubutabazi bwihuse abarwayi, ndetse n’Abahagarariye imiryango-remezo y’ikitegererezo muri Paruwasi.
Caritas ya Paruwasi imukesha byinshi birimo no kwitangira abarwayi. Imwoherereza abakene akabavura kubuntu. Buri mwaka servisi atanga zifite agaciro k’amafaranga 400 000 frw.
MUKANGOGA Mediatrice, umubyeyi w’abana bane ni umwe mubafashijwe na Carita ya paruwasi ya Cyahafi avugako.Avugako Caritas yamurihiye ubwisungane mukwivuza (Mutuelle de sante) we n’umuryango we uko ari batanu.Yafashijwe kandi kujya mu itsinda ryo kwizigama no kugurizanya, ahabwa amahugurwa mu bijyanye no kwiteza imbere ,mu itsinda ryabo ,buri wese yahawe inguza y’ibihumbi makumyabiri ,aragira ati “Twarayakoresheje, tuyabyaza inyungu, turishyura ariko ubu tugeze ku nguzanyo y’ibihumbi mirongo itanu kandi nayo tugiye kurangiza kuyishyur”.Ahamya ko kubera iyo nkunga bahawe ubu babasha kurya gatatu ku munsi kandi mbere no kurya rimwe byarabagoraga;babasha kwamabara neza, kandi abana babona amafaranga y’ishuri.Umwe muri aba bana yiga mu mashuri yisumbuye ubu ageze muwa gatatu, undi yize imyuga ndetse niwe washyize amashanyarazi mu nzu yabo.Akomeza avuga ko mbere yakodeshaga inzu yo kubamo none ubu yifitiye iye babamo.Akomeza agira ati “Kubera ibyiza Caritas yankoreye,byatumye njye n’umuryango wanjye natwe tujya mu murimo w’ubwitange wa Kiliziya; kuko nkanjye natangiye kuba umuririmbwi mu Kiliziya, umwana wanjye ajya mu ntore kuri Paruwase kandi n’abandi nabo bitabira gahunda za Kiliziya”
Kananayire M.Jeanne we aragira ati“Nari narabohorejwe umutungo ugizwe n’inzu, ndatuza , ndetse nari naranawuhebye burundu.Ubwo rero abantu bo muri Komisiyo y’Ubutabera n’amahoro basuye umuryangoremezo wacu, batubwira ibyo bashinzwe, binkora ku mutima, ubwo ndabegera bangira inama, zatuma mbona umutungo wanjye.Nyuma banyohereza no mu rwego rwa diyoseze ku buryo inzira zose banyeretse kunyuramo, nazinyuzemo, biratungana ntarinze kujya mu nkiko.Byaramfashije cyane kuko kugeza ubu, mfite icyangombwa cyanjye cy’ubutaka, kiriho izina ryanjye.Ubu nshobora no kujya kwaka ideni muri banki natanze umutungo wanjye ho ingwate! Ubu rero nanjye byatumye mba umukangurambaga wa Komisiyo y’Ubutabera n’Amahoro kugirango nzafashe abandi.
Uwandereye Béatrice, avuga ko yageze mu gihe cyo kubura icumbi, Caritas ikamuha inzu yo kubamo igihe k‘imyaka irenze itat.Akomeza agira ati“igihe cyo gucutswa byabaye ngombwa ko mpabwa imashini yo kudoda, ubu niyo ituma nshobora kwirwanaho mu buzima, sinsabirize.Beatrice kandi avuga ko ku bijyanye n’ubuzima, Caritas yamubaye hafi cyane, kuko yarwaye cyane, aravuzwa.Ati“imiti ihenze ntabwo nigeze nyibura kandi ubwo burwayi bwangejeje mu bitaro, ndasurwa, mva mu bitaro caritas inyishyuriye fagitire zose“.


text:
Inyandiko kuri Catenary Sag
Iyo umukandara urimo gukora, ni ngombwa rwose kugumya guhagarika umutima, uburebure bukwiye bwumukandara, kandi ntanumwe murimwe wabuze kwishora hagati yumukandara.Iyo convoyeur ikora, uburebure bwiyongereye buzakirwa na catenary sag muburyo bwo kugaruka kugirango ugumane impagarara zikwiye zo gukurura umukandara.
Niba umukandara wa convoyeur ufite uburebure bukabije munzira yo kugaruka, ikinyabiziga / Idler sprock izaba ifite imikoranire yabuze n'umukandara, hanyuma bikavamo amasoko asenya inzira cyangwa gari ya moshi.Ibinyuranye na byo, niba umukandara ufunze kandi ngufi, umuvuduko wo gukurura uziyongera, iyi mpagarara zikomeye zizatera inzira yo gutwara umukandara muburyo bwo gusubira inyuma cyangwa moteri irenze imitwaro mugihe cyo gukora.Ubuvanganzo buterwa no gukomera kwumukandara burashobora kugabanya igihe cyumukandara wa convoyeur.
Bitewe nuburyo bugaragara bwibintu byo kwagura ubushyuhe no kugabanuka kwubushyuhe, birakenewe kongera cyangwa kugabanya uburebure bwa catenary sag muburyo bwo kugaruka.Nubwo bimeze bityo ariko, ni gake kubona ibipimo bya catenary sag binyuze mu kubara igipimo nyacyo kiri hagati yimyanya ihuza hamwe nigipimo nyacyo amasoko asabwa mugihe cyo gusezerana.Burigihe birengagizwa mugihe cyo gushushanya.
Dutondekanya ingero zimwe zuburambe bufatika hamwe nisesengura ryukuri ryumubare kubakoresha mbere yo gukoresha ibicuruzwa bya HOGNSBELT.Kugirango uhindure impagarara zikwiye, nyamuneka reba ihinduka rya Tension hamwe na Catenary Sag Imbonerahamwe muri iki gice.
Inama rusange
Muri rusange, twahamagaye convoyeur ifite uburebure buri munsi ya 2M ngufi.Kugirango igishushanyo mbonera kigufi, ntabwo ari ngombwa gushiraho imyenda yo kugaruka munzira yo kugaruka.Ariko uburebure bwa catenary sag bugomba kugenzurwa muri 100mm.
Niba uburebure bwuzuye bwa sisitemu ya convoyeur butarenze 3.5M, intera ntoya hagati yimodoka ya drake na reta yo kugaruka igomba kugenzurwa muri 600mm.
Niba uburebure bwuzuye bwa sisitemu ya convoyeur burenze 3.5M, intera ntarengwa iri hagati yimodoka ya drake na garuka yagaruka igomba kugenzurwa muri 1000mm.
Hagati na Intera ndende
Uburebure bwa convoyeur burenze 20M, kandi umuvuduko uri munsi ya 12m / min.
Uburebure bwa convoyeur ni bugufi burenze 18m, kandi umuvuduko ugera kuri 40m / min.
Ibice bibiri
Ikigereranyo kiri hejuru ni icyerekezo cyerekezo gifite icyerekezo kimwe cya moteri, inzira yo gutwara n'inzira yo kugaruka byombi byakozwe muburyo bwo kwambara.
Igishushanyo kiri hejuru ni icyerekezo cyerekezo gifite moteri ebyiri zishushanyije.Kuri feri ya synchronizer hamwe nigikoresho cya feri ya clutch, nyamuneka ubaze ububiko bwibikoresho kugirango ubone ibisobanuro birambuye.
Drive Drive
Kwirinda gufata ibyemezo bifasha bifasha kubice bidakora kumpande zombi.
Dimetero ntarengwa ya Idler Roller - D (Inzira yo kugaruka)
Igice: mm
Inyandiko zo Guhindura Impagarara
Umuvuduko wo gukora umukandara wa convoyeur ukenera guhuza intego zitandukanye zo gutanga.Umukandara wa HONGSEBLT ukwiranye n'umuvuduko utandukanye wo gukora, nyamuneka witondere igipimo kiri hagati yumuvuduko wumukandara hamwe nuburebure bwa catenary sag mugihe ukoresheje umukandara wa convoyeur HONGSEBLT.Igikorwa kimwe cyingenzi cya catenary sag muburyo bwo kugaruka ni ukwemera kwiyongera cyangwa kugabanuka muburebure bwumukandara.Birakenewe kugenzura uburebure bwa catenary sag murwego rukwiye, kugirango ugumane impagarara zihagije zumukandara nyuma yo kwishora kumasoko ya shitingi.Nibyingenzi cyane mubishushanyo mbonera.Kubipimo nyabyo byumukandara, nyamuneka reba Catenary Sag Imbonerahamwe hamwe no Kubara Uburebure muri iki gice.
Guhindura impagarara
Kubijyanye nintego yo kwakira impagarara zikwiye kumukandara wa convoyeur.mubusanzwe convoyeur ntikeneye kwishyiriraho hamwe noguhindura ibikoresho kumurongo wa convoyeur, igomba gusa kongera cyangwa kugabanya uburebure bwumukandara, ariko bisaba igihe kinini cyakazi kugirango ubone impagarara zikwiye.Kubwibyo, kugirango ushyire impagarara uhindure kuri drive / itwarwa nuruziga rwa convoyeur nuburyo bworoshye bwo kwakira impagarara nziza kandi nziza.
Guhindura Imiterere
Kubwimpamvu yo kubona igikwiye kandi gikora neza.Imyitozo yuburyo bwa tekinike ihindura umwanya wimwe muri sisitemu, mubisanzwe idakora, binyuze mugukoresha imashini zishobora guhinduka.Igiti cya shitingi gishyirwa ahantu hatambitse mumurongo wa convoyeur.Uburyo bwa screw gufata-gukoreshwa bikoreshwa mu kwimura igiti igihe kirekire, bityo bigahindura uburebure bwa convoyeur.Intera ntarengwa hagati yubutaka idakora igomba kubika byibuze 1,3% yubugari bwikigero cya convoyeur, kandi ntibiri munsi ya 45mm.
Inyandiko Kubushyuhe Buke Gutangira-Hejuru
Iyo umukandara wa HONGSBELT ukoreshejwe mubushyuhe buke, ugomba kwitonderwa kubintu bikonje kumukandara mugihe cyo gutangira.Ni ukubera ko amazi asigaye yari asigaye nyuma yo gukaraba cyangwa gufunga ubushize, azakomera mugihe ubushyuhe buke busubiye mubushyuhe busanzwe kandi umwanya uhuriweho n'umukandara uzahagarara;ibyo bizahuza sisitemu ya convoyeur.
Kugirango wirinde iki kintu mugihe cyibikorwa, birakenewe ko ubanza gutangira convoyeur mumikorere, hanyuma ugatangira abafana ba firigo kugirango wumishe amazi asigaye gahoro gahoro, kugirango imyanya ihuriweho imere.Ubu buryo burashobora kwirinda kumeneka kumeneka kubera impagarara zikomeye ziterwa namazi asigaye mumwanya uhuza umukandara warakonje.
Imiterere ya Gravity Ifata Roller
Mugihe ubushyuhe buke bukora, gari ya moshi irashobora gushyirwaho bitewe no kugabanuka munsi yubushyuhe bukabije, kandi umwanya uhuza umukandara uzahagarara.Ibyo bizatera umukandara wa convoyeur ukorana na inertion imiterere itandukanye no gukora mubushyuhe busanzwe.Kubwibyo, turasaba gushiraho imbaraga zo gufata rukuruzi kumukandara muburyo bwo kugaruka;irashobora kugumana impagarara zikwiye kumukandara no kwishora muburyo bwiza.Ntabwo ari ngombwa kwishyiriraho uburemere bwa rukuruzi mu mwanya runaka;icyakora, kuyishyiraho nkuko ifunze nka shitingi ya drake izabona ibisubizo byiza cyane.
Imiterere ya Gravity
Imiterere ya Gravity irashobora gukoreshwa mubihe bikurikira:
Ubushyuhe butandukanye burenze 25 ° C.
Uburebure bwikadiri ya convoyeur burenze 23M.
Uburebure bwikadiri ya convoyeur ntabwo buri munsi ya 15 M, kandi umuvuduko urenze 28M / min.
Umuvuduko wibikorwa byigihe gito ni 15M / min, naho impuzandengo yikigereranyo irenga kg 115 / M2.
Urugero rwa Gravity Style Ifata Roller
Hariho uburyo bubiri bwo guhinduranya impagarara kuburyo bwa gravit style ifata roller;bumwe nubwoko bwa catenary sag ubundi nubwoko bwa cantilever.Turagusaba kwemeza ubwoko bwa catenary sag mubushyuhe buke;niba umuvuduko wo gukora urenze 28M / min, twagusaba kwemeza ubwoko bwa cantilever.
Kuburemere busanzwe bwuburyo bwa gravit style ifata roller, ubushyuhe busanzwe buri hejuru ya 5 ° C bugomba kuba 35 Kg / m kandi buri munsi ya 5 ° C bugomba kuba 45 Kg / m.
Kubisobanuro bya diameter yuburyo bwa gravit style ifata roller, serie 100 na serie 300 bigomba kuba hejuru ya 200mm, naho 200 bigomba kuba hejuru ya 150mm.
Uburebure
FORMULA:
LS = LS1 + LS1 XK
LS1 = LB + L / RP X LE
LB = 2L + 3.1416X (PD + PI) / 2
Kuri LE & RP agaciro, nyamuneka reba Catenary Sag Imbonerahamwe muri menu ibumoso.
Imbonerahamwe yo Guhindura Ubushyuhe Imbonerahamwe - K.
Agaciro Ibisobanuro
Urugero 1:
Uburebure bwikadiri ya convoyeur ni 9000mm;kwemeza Urutonde 100BFE ubugari ni 800mm, intera yo kugaruka inzira roller ni 950mm, disiki ya disiki / idakora yatoranijwe kugirango yemere urukurikirane SPK12FC rufite diameter ni 192mm, umuvuduko wo kwiruka ni 15m / min, kandi intera yubushyuhe bwo gukora ni kuva kuri -20 ° C kugeza kuri 20 ° C.Ibisubizo byo kubara mugushiraho ibipimo nibi bikurikira:
LB = 2 × 9000 + 3.1416 × (192 + 192) / 2 = 18603 (mm)
LS1 = 18603 + 9000/900 × 14 = 18743
LS = 18743 + (18743 × 0.01) = 18930 (Igipimo cyiyongera iyo kugabanuka)
Ibisubizo byo kubara ni 18930mm yo kwishyiriraho nyirizina
Urugero rwa 2:
Uburebure bwikadiri ya convoyeur ni 7500mm;kwemeza Urutonde 100AFP ubugari ni 600mm, intera yo kugaruka inzira roller ni 950mm, disiki ya disiki / idakora yatoranijwe kugirango yemere SPK8FC ifite diameter ni 128mm, umuvuduko wa 20M / min, kandi intera yubushyuhe bwo gukora iri kuva kuri 20 ° C kugeza 65 ° C.Ibisubizo byo kubara mugushiraho ibipimo nibi bikurikira:
LB = 2 × 7500 + 3.1416 × (128 + 128) / 2 = 15402 (mm)
LS1 = 15402 + 7500/900 × 14 = 15519
LS = 15519- (15519 × 0.008) = 15395 (gabanya uburebure bw'umukandara mugihe wagutse)
Ibisubizo byo kubara ni 15395mm yo kwishyiriraho nyirizina.
Imbonerahamwe ya Catenary Sag
Iyo umuvuduko urenze 20m / min, turasaba kwemeza imipira yo gushyigikira umukandara muburyo bwo kugaruka.
Ntakibazo cyaba cyashushanyijeho, moteri yo gutwara igomba gufata igikoresho cyo kugabanya umuvuduko, no gutangira muburyo bwihuse.
Turasaba agaciro RP nkintera nziza.Umwanya mubishushanyo nyabyo ugomba kuba munsi yagaciro RP.Umwanya uri hagati yo kugaruka inzira, urashobora kwifashisha imbonerahamwe iri hejuru.
Agaciro SAG ni ntarengwa ntarengwa;ubworoherane bwumukandara bugomba kugenzurwa murwego rwagaciro SAG.
Agaciro LE niyongera uburebure bwa sag nyuma yo gukuramo uburebure bwumukandara mubitekerezo.


text:
5.Bishobora guca umurongo uhuza imirongo ya fitingi, aribwo buryo bwiza bwo gutunganya imyuga, ibyuma byubatswe hamwe nu miyoboro.
6.Kubera ko ingano yicyitegererezo cyabigenewe itandukana nibikenerwa byabakiriya kugirango batunganyirize amasahani hamwe nimiyoboro hamwe nibitandukaniro kurubuga, iyi mashini ihuza imashini ikwiranye ninganda nyinshi kandi ifite porogaramu nyinshi.
7.Muyongeyeho, mugihe ibice bitunganijwe nabakiriya ari muburyo bwihariye, gutunganya amasahani hamwe na programming bikenera kuvurwa bidasanzwe, nyamuneka ntutindiganye kubimenyesha injeniyeri za CANLEE, tuzaguha igisubizo cyiza cyo gutunganya ibyuma.
8. Mu rwego rwo koroshya ubwikorezi n’ubwikorezi bwo mu nyanja no kugabanya ibiciro byubwikorezi, CANLEE irashobora gutanga ibicuruzwa byujuje ubuziranenge bifite umutekano muke kandi bihendutse.
Kwuzuza byuzuye, guhita byikora neza, gutunganya byihuse
Inzara imwe ifite imbaraga nini zo gutwara
Koresha urufunguzo rwo gushakisha, gushiraho no gukoresha ibintu byoroshye
Igishushanyo mbonera cya barriel, Inkunga ihanitse ikomeye, Ihamye kandi ikomeye
Guhitamo kwizirika kumurongo kugirango imyirondoro itandukanye


text:
Mu Rwanda
Gasabo: Biyitaga Abasirikare Bakanywa Inzoga Ntibishyure
Mu Murenge wa Jabana mu Karere ka Gasabo hafatiwe abagabo babiri bavugaga ko ari abasirikare ba RDF bakanywa inzoga z’abaturage barangiza ntibishyure. Uwavugaga bamubwiraga ko ibyo arimo atabizi.
Umwe muri bo yavugaga ko ari umusirikare mukuru, undi akavuga ko ashinzwe kumurindira umutekano.
Aimable Muhingabo niwe wiyitaga umusirikare mukuru n’aho Martin Gakusi akavuga ko ashimizwe kumurindira umutekano.
Ikinyamakuru Hanga.rw cyanditse ko bamwe mu bambuwe inzoga zabo harimo uwitwa Anastase Nsengiyumva wambuwe inzoga zifite agaciro ka Frw 27,000.
Hari n’abagore babiri bivugwa ko bakubise bahuriye nabo mu nzira bigendera.
Abo bombi bafungiwe kuri Station ya Jabana.
Umunyamabanga nshingwabikorwa w’Umurenge wa Jabana witwa Louis de Gaunzague Rwamucyo uyobora Umurenge wa Jabana yemeje ariya makuru.
Yabwiye cya kinyamakuru ati: “Nibyo kuko ayo makuru twayabonye, bashyikirijwe inzego z’umutekano hari gukorwa iperereza. Ikigaragara nuko ari abajura batuburiraga abaturage”.
Amakuru dufite ni uko abafashwe batari abasirikare.
Amategeko y’u Rwanda ahana umuntu wiyitiriye urwego kandi atarukorera.


text:
Insanganyamatsiko:” Umuntu wese wakira umwigishwa ari jye abigirira, ni jye aba yakiriye, kandi unyakiriye wese, aba yakiriye uwantumye” (Twifashishije Ivanjili ya Luka 9,48).
Abakateshisti ba Diyosezi ya Kibungo, abasanzwe n’abategura abana kuri Ukaristiya ya mbere ndetse n’abahagarariye abashinzwe ubutumwa bw’ubwigishwa muri buri Paruwasi, bahuriye i Kabarondo mu ishuri rya Institut Don Bosco kuva tariki ya 01/12/2019 kugeza tariki ya 07/12/2019, mu mahugurwa ngaruka mwaka. Insanganyamatsiko yafatiye kuri Lk 9, 48 ” Umuntu wese wakira umwigishwa ari jye abigirira, ni jye aba yakiriye, kandi unyakiriye wese, aba yakiriye uwantumye”. Umwana ni we mwigishwa, kuko mu nzira y’ukwemera, umwigishwa afite umwanya w’ibanze, mu kwitabwaho n’umukateshisti. Yezu abatuma kumwakira mu izina ry’Ubutatu Butagatifu. Icyari kigamijwe ni uko kwamamaza Ijambo ry’Imana muri Diyosezi byakwera imbuto nyinshi, Abakateshisti bose babigizemo uruhare.
1. IBIKENEWE
- Hakenewe abigishwa bahabwa amasakaramentu ari benshi kandi bateguwe neza.Byazatuma batajarajara mu madini bamaze kubatizwa no gukomezwa.
- Hakenewe abakomeza kwita ku bigishwa, kwitangira icyo gikorwa, bakaba benshi, bazi kandi bishimiye umuhamagaro wabo, bazi neza icyo bakora kandi bakamenya kwitwararika mu buzima bwabo.
- Hakenewe amahugurwa ashyigikira andi ahoraho, abera muri za Paruwasi. Abakateshisti bakaba basabwa kuyabungabunga ariko bafite ubumenyi fatizo. Bakagira rero uruhare rwo gusaba abahugura abakristu muri rusange, kugira ngo byorohereze Paruwasi kubona Abakateshisti.
2. IBYAKOZWE
2.1. Hatumiwe abantu bagera kuri 301, ariko abitabiriye bagera kuri 276, bitabiriye hakurikijwe Duwayene za Diyosezi ya Kibungo:
RWAMAGANA RUSUMO KIBUNGO
- 1. Rukara: 17 1. Rusumo: 12 1. Kibungo : 18
- 2. Nyakabungo: 9 2. Kiyanzi: 10 2. Kansana: 16
- 3. Mukarange:18 3. Nyarubuye:13 3. Zaza: 19
- 4. Rwamagana: 14 4. Gashiru: 12 4. Rukoma: 16
- 5. Ruhunda: 7 5. Musaza: 14 5. Bare: 15
- 6. Munyaga: 6 6. Kirehe: 14 6. Gahara: 9
- 7. Kabarondo: 8 7. Rukira: 11
- 8. Gishanda: 12 8. Mahama: 6
Bose bagera rero muri 276
2.2. Abigishije n’Icyo bigishije
- Myr Oreste Incimatata, Ubutumwa bw’umukateshisti mu muryango. Agomba guharanira kuba urumuri rw’abandi. Imyitwarire y’ubunyangamugayo ikamuranga mu kwemera, mu kuri, mu kutitinya no mu kugira urugo rwifashije.
- P. Jean Claude Ruberandinda, Umukateshisti ukenewe muri iki gihe. Ni uwuzi uwo ariwe, uwigishijwe, agategurwa akamenya icyo akora, ni uwuzi kubaho akamenya kwitwararika.
- P. Noheli Nizeyimana, Umwanya wa Bikira Mariya muri Kiliziya. Uwo ni Umubyeyi w’Imana akaba n’uwa Kiliziya. Ni Utarasamanywe icyaha akaba isugi iteka. Bityo yajyanywe mu ijuru n’umubiri we na roho ye.
- P. Jean Baptiste Rutagarama, Liturujiya, Umuhimbazo w’Ijambo ry’Imana n’Igitambo cy’Ukaristiya, Icyo bihuriyeho n’Icyo bitandukaniyeho. Bihurira ku kugira ikoraniro, ku gutega amatwi Ijambo ry’Imana, ku guhazwa aho bishoboka ku guhimbaza Iyobera rya Pasika, byose bigakorwa ku cyumweru. Bitandukanira ku musaserdoti uba adahari hamwe, ntihabe Igitambo cy’Ukaristiya giturwa. Mu muhimbazo kandi bibutsa cyane kunga ubumwe n’abatuye Igitambo cy’Ukaristiya kuri Paruwasi.
- P. Dieudonné Uwamahoro Bibiliya, Isezerano Rishya. Iri rero rishingiye kuri Yezu Kristu. Rikubiyemo ubuzima bwe n’ibikorwa bye bigamije gukiza abantu. Byose biganisha ku rupfu n’izuka bye. Kiliziya yashinze ni yo ikomeza kwamamaza Inkuru Nziza.
- P. Justas Habyarimana, Amateka ya Kiliziya. Inkuru Nziza Kiliziya yakomeje kwamamaza, yabonye abayirwanyije mu mateka. Inyigigisho z’ubuyobe nazo zarwanyijwe n’ababyeyi bakaba n’abahanga ba Kiliziya. Babifashwagamo n’Inama Nkuru za Kiliziya zagiye zibaho.
- M. Marie Françoise Twisunzemariya, Umwigishwa muri Kiliziya. Yezu ni we wasigiye Kiliziya umurage wo kwita ku bigishwa.Yayisabye kwigisha amahanga yose kugeza mu mpera z’isi. Umwigishwa asabwa kugira amatwara y’ubukristu, kumenya amategeko y’Imana, amahame Yezu yahishuriye abantu, amasakaramentu batagatifurizwamo, akarangwa n’umubano mwiza agirana n’abandi.
- M. Genoviève Uwamariya, Amashusho mfashanyigisho muri Kateshezi. Amashusho afasha kwigisha kuko atera amatsiko, maze umwigishwa ntarangare, ibyo abwiwe bikamugumamo. Igitabo cyonyine ntigihagije. Abantu b’iki gihe bafashwa n’amashusho, indirimbo, amasengesho.
- P.Gerard Maniragaba, Urubyiruko muri iki gihe. Ese urubyiriko turufate nk’abantu badashobotse? Oya! Ahubwo ni abantu bafite imbaraga n’ibakwe. Banga ibirambirana n’ibirimo agahato. Nibitabweho n’abakuru imbaraga zabo zikure kandi zikore. Mu gihe cyose, ni bo Imana yizeye, ibitoreramo abo ikeneye, ituma abandi bakira.
- B. Murutampuzi Edouard, Ubuhamya ku majyambere y’Umukateshisti. Ubuhamya bwabonetse ntibuvuga ko umuntu yageze ku bya mirenge, ahubwo buvuga ko yagerageje kugira icyerekezo ashyira mu bikorwa ibyo yize. Hagaragaye uwakoresheje imiti ya kimeza mu guhungira imyaka; uwongereye ubuhinzi bwa kawa n’ubw’ibiti bwa makadamiya; urutoki rwa kijyambere; ubworozi bw’inzuki, inkoko; n’inkwavu.
- P. Alexis Kayisire, Agaciro k’Imiryango y’Agisiyo Gaturika ku bigishwa. Iyo Miryango ni ishuri ry’ubutagatifu. Ni agashya ku bigishwa.Ni ngombwa kuri bo kuko bahavana uburere bwisumbuyeho. Barakora bakanasenga. Ibikorwa bigaragaza imbuto zeze.
- P. Egide Mutuyimana, Inkomoko y’Amatorero n’Amadini. Inyigisho Padiri yayise Kiliziya mu rusobe rw’amadini n’amatorero. Kiliziya yakagombye gushishikazwa n’icyakorwa kugira ngo abantu bumve mbere na mbere ikibahuza. Icyo cyaturuka mu biganiro bibahuza; mu bikorwa by’urukundo ari ibifasha abaturage, ari n’ibibyara inyungu rusange; mu kwitabira amasengesho abungabunga ubumwe mu gihe cyagenwe . Twese twaremwe n’Imana imwe.
- Mama Illuminata, Ubusugire bw’ingo. Yohereje umuhagarariye. Kugeza ubu Kiliziya ishyigikira igituma abashakanye babana mu bwumvikane no mu bwubahane. Bagahana agaciro k’ikiremwa muntu, bakababo bateza imbere umuco wo kwifata no kwitsinda, bakubaha umushyikirano mpuzabitsina. Bakitegura kubyara umwana bakunze kandi bazitaho. Ibyo rero nta ngaruka bigira ku babihisemo
- M.Marie Françoise na P.Jean Claude, Imyitozo ya Kateshezi. Iyoborwa ku buryo ababyize batoza abatarabimenya. Ababizi bakabikora abandi bareba, abatabizi nabo bagakora iyo myitozo, bagakosorwa. Batozwa gukomeza iyo myitozo muri za Paruwasi zabo.
3. IBITEGEREJWE: IBYIFUZO BYA ZA DUWAYENE N’INGAMBA
- Banyotewe n’Imfashanyigisho z’Amashusho. Bisaba ko za Paruwasi zizigura.
- Barashima isuzumabumenyi bakorerwa iyo bamaze guhugurwa, ariko bakifuza ko basubizwa impapuro zabo baba bakoreyeho, kugira ngo bamenye uko bahagaze by’ukuri.
- Barashima uburyo bateguriwe inyigisho, bagasaba ko abigishije bazagaruka umwaka utaha ngo bakomereze aho bagejeje. Barifuza ko yakongera kubera i Kabarondo.
- Barasaba ko abigisha bajya batanga nibura iminota icumi yaharirwa kubazamo ibitumvikanye.
- Barifuza ko hajyaho umuntu wita kuri telefoni zashizemo umuriro kuko aho bazicomekera ari hake. Bigiriye inama yo kuzazizanira.
- Bakeneye inyigisho rusange mbere yo kujya mu matsinda no kujya mu mitangire ya Kateshezi.
- Hafashwe ingamba zo gukora amahugurwa ahoraho muri buri Paruwasi.
- Abakateshisti bahize kubaka ingo z’intangarugero.
Byegeranyijwe na P. Jean Claude RUBERANDINDA, Perezida wa Komisiyo ya Kateshezi, Diyosezi KIBUNGO


text:
Gukorana namakuru atemba ninshingano nyamukuru yisi igezweho. Ijambo rimwe ritavuzwe nabi cyangwa ryasobanuwe nabi rirashobora kwangiza imyaka myinshi yakazi no kuringaniza ibyagezweho numuryango imbere yabaturage. Ikigo cyateguwe neza nikinyamakuru ni ahantu inzobere zujuje ibyangombwa zikora, ukuyemo kugoreka amakuru
Gushiraho komite tekinike yo kugena ubuziranenge uyumunsi ikorwa ninzego nyobozi ya federasiyo mubijyanye nubuziranenge. Igihe Itegeko "Ryerekeye Amabwiriza ya Tekinike" ryatangira gukurikizwa, ivugurura ryatangiye kubaho muri gahunda y’ubuziranenge y’Uburusiya. Intego n'intego
Byinshi bivugwa kandi byanditse kubyerekeye gufasha. Muri icyo gihe, ubusanzwe societe igabanyijemo amatsinda abiri atavuga rumwe nayo adashobora kumva aho buri wese afite mubibazo byo gufasha abatishoboye
Kugirango twumve ikibazo cyukuntu ubuhezanguni butandukanye n’iterabwoba, ni ngombwa kwiga mu buryo burambuye ishingiro ry’ibi bitekerezo. Mubyukuri, ntabwo abaterabwoba bose ari abahezanguni mubisobanuro. Muri iyi ngingo, ntuzamenyera gusa ibiranga aya mahame, ahubwo uzanamenya uburyo ubuhezanguni butandukanye n’iterabwoba mu mategeko ahana
Gothique ntabwo ari icyerekezo cyubatswe hagati. Kuva mu myaka ya za 80, nayo yabaye subculture itandukanye, yavutse bitewe nicyerekezo cyumuziki cyizina rimwe. Abakurikira subculture bazwiho gukunda ingingo zijimye: urupfu, umwijima, vampire, nibindi. Ibi bikunze gutera ubwoba abalayiki basanzwe, ariko kubusa: gothic subculture yuzuye ubwiza bwihariye. Niki abasore ba Goth bafite imisatsi miremire mumyambarire yikinyejana cya 19! Reka turebe uko abagabo bo muri iyi myitozo basa kandi bambara
Hari igihe Abasaka bafatwaga nk'intore z'ingabo z'Uburusiya. Nibikorwa byabo no kudatinya, batangaje abagerageje kwigarurira ibihugu byu Burusiya. Mu gihe cya Leta Zunze Ubumwe z'Abasoviyeti, kwibuka Abasaka, nk'umuco udasanzwe n'umuco, byatangiye gucika. "Ubuzima bwa kabiri" bwaba Cassack bwatangiye nyuma ya perestroika, nibigaragara neza, soma ingingo
. Mu Burusiya, hari imiryango myinshi nkiyi ikurikirana intego zihariye, zaba ibikorwa byo kwigisha no guhugura, umuco wumubiri nakazi keza kubaturage, cyangwa gutunganya umuco wumubiri nakazi ka siporo yo kwigisha abakinnyi babigize umwuga.
Ingingo isobanura ibintu biranga uburyo bwubutegetsi nkubumwe. Ibisobanuro bigufi byamahuriro yamateka nibigereranyo byabo bigezweho biratangwa. Inzira zimikorere yubumwe bwibihugu byigenga nazo zirasobanuwe
Abantu benshi kwisi yacu bazi ko umuryango wa ONU uhari. Niba twibajije ikibazo: "UN ni iki?", Noneho decoding yaya magambo ahinnye izaba Umuryango w’abibumbye. Numuryango mpuzamahanga munini ukubiyemo ibintu byinshi byubuzima bwabantu. Muri icyo gihe, uyu muryango urimo ibihugu 188 byisi. Intego nyamukuru ya Loni ni ukureba no kubungabunga amahoro n'umutekano
. Kongera ubushobozi bwa muntu nka kimwe mu bintu nyamukuru byongera ubukungu mu gihugu, ubwiyongere bw’umushahara uhamye w’abakozi, urwego rwa pansiyo n’ubuzima bw’abantu, kurandura ibitera ubukene - ibyo ni byo byihutirwa. by'imirimo y'amashyirahamwe y'abakozi mu Burusiya mu bihe bigezweho.
. leta yaretse kubaho. Mubisanzwe, ikibazo cyari kijyanye no kurinda umutungo winganda. Intego nyamukuru ni uguhuza Kurinda umutungo wubwenge byabaye intego nyamukuru yabari bahagaze ku nkomoko y’umuryango w’ibihugu by’Uburayi mu ntangiriro ya mirongo cyenda.
Uburezi butemewe ni ibisubizo byimpinduka zifatika zibaho uyumunsi. Minisiteri y’Uburezi y’Uburusiya irasaba ko hazamurwa ireme ry’amahugurwa y’abarimu bareka gahunda y’uburezi, hashyirwaho uburyo bwo "kwinjiza" ku buntu ibyiciro bitandukanye by’abanyeshuri muri gahunda zamahugurwa hifashishijwe ibigezweho hamwe n’ikoranabuhanga ryigisha.
Ikibazo cyimiterere yimibereho-psychologiya mumashyirahamwe yimibereho irakaze cyane. Reba icyo bakunze kwita ikirere nk'iki. Reka dusesengure ibiranga imiyoborere yabo. Ikintu kimwe cyamatsiko ni ubwoko nubwoko bwimiterere
Ishyirahamwe ry’Abanyamerika ryunze ubumwe ryashyizweho hagamijwe guteza imbere imibereho n’ubukungu by’akarere. Ihuriro rigamije iterambere rihoraho kandi ryiterambere ryisoko ryo muri Amerika y'Epfo. Inzira yatangiye mu mpera za 1950 iracyakomeza kugeza na nubu. Urashobora kumenya ibihugu bigize ishyirahamwe ry’amashyirahamwe yo muri Amerika y'Epfo, hamwe n'inshingano zayo, intego n'iterambere, usoma iyi ngingo
Amashyirahamwe atandukanye y’abana n’urubyiruko ni ikimenyetso cyerekana ibikorwa bya sosiyete. Reka dusuzume muburyo burambuye amahitamo yimiryango nkiyi, ibiranga umwihariko n amategeko yakazi
Imikorere yimiryango mpuzamahanga iragutse cyane. Muri rusange, imiterere nkiyi ni amashyirahamwe adasanzwe akemura ibibazo byisi byabantu binyuze mubufatanye bwibihugu byose cyangwa byinshi kwisi. Zigamije kuzamura imibereho yabatuye muri rusange, kugabanya umubare wabatindi, ndetse no kurinda ibidukikije ingaruka z ibikorwa bibi byabantu
Igitekerezo cy "ikigo cyimibereho" ntigisobanutse neza haba mururimi rusanzwe ndetse no mubitabo bya sociologie na filozofiya. Nyamara, siyanse ya kijyambere irasa nuburyo bukoreshwa mukoresha ijambo. Mubisanzwe, intiti zubu zikoresha iryo jambo zerekeza kumiterere igoye yororoka ubwayo, nka guverinoma, umuryango, indimi zabantu, kaminuza, ibitaro, ibigo byubucuruzi, hamwe namategeko
Imiryango yabigize umwuga ni umuryango wabantu bahuje umwuga. Intego nyamukuru yimikoranire yabaturage ni itumanaho ryumwuga rya bagenzi bawe hamwe nabantu bahuje ibitekerezo, mugihe, kubera guhorana ubumenyi hagati yabitabiriye amahugurwa, iterambere ryabo bwite nu mwuga
Serivise yimibereho nimiryango idafite bidashoboka kwiyumvisha societe nzima mugihe cyiterambere ryayo. Batanga inkunga mubyiciro byabatishoboye, bafasha abantu kwisanga mubuzima bugoye. Muri iki kiganiro turaza kuvuga ibiranga umurimo wimibereho myiza yabaturage, intego zabo n'amahame yabo
Amateka ya club ya Spartak yatangiriye mu myaka ya 20 yikinyejana cya XX. Uyu munsi ni imwe mu makipe azwi cyane muri iki gihugu, club yitiriwe cyane mu Burusiya. Ijambo "Spartak nitsinda ryabantu" ryabayeho kuva mubihe byabasoviyeti biracyafite akamaro muri iki gihe
7 Ukuboza 1944, ikintu gikomeye cyabereye mu mujyi wa Chicago muri Amerika. Mu biganiro birebire kandi bikomeye, abahagarariye ibihugu mirongo itanu na bibiri bemeje Amasezerano mpuzamahanga y’indege za gisivili. Ivuga ko guteza imbere umubano mpuzamahanga mpuzamahanga mu ndege za gisivili bigira uruhare mu iterambere ry’ejo hazaza h’umubano w’ubucuti, kubungabunga amahoro n’amahoro hagati y’ibihugu bitandukanye
Itara rimara ukwezi kutinjira. Hano hari irangi ryirangi kumanuka. Kuva kumyanda ya chute iteye ishozi ikurura kubora. Ninde ufite inshingano zo kubungabunga inyubako? Birashoboka guhindura ibintu niba utanyuzwe nubwiza bwisuku cyangwa gusana kurubu?
. Ibihugu byashyizwe muri ubwo bumwe ntabwo bifite ingufu za politiki kuri buriwese. Yatangiye mu 1887, Itangazo rya Balfour ryemejwe mu 1926, kandi urwego rwa Commonwe alth rwashyizweho ku ya 11 Ukuboza 1931 (na Sitati ya Westminster). Nyuma yibyo, Commonwe alth yasaga n’ubumwe bw’ibihugu byunze ubumwe n’Ubwongereza n’ubumwe bwihariye.
Loni nini kandi birashoboka ko izwi nabenegihugu mubihugu byose imiterere mpuzamahanga. Ibikorwa bya Loni byibanze ku bintu by'ingenzi bigamije iterambere mpuzamahanga - amahoro, umutekano n'umutekano. Umuryango w’abibumbye waje ute? Ni ayahe mahame umurimo wacyo ushingiye?
Ingingo ivuga kuri komisiyo yumuryango w’abibumbye ishinzwe uburenganzira bwa muntu, amateka yukubaho no kubaho. Ubushobozi bwa Komisiyo bwashyizweho. Imiterere ya Komisiyo, ubuyobozi n'imiyoborere y'uru rwego bisobanuwe. Ivuga ku cyicaro gikuru cya Komisiyo ishinzwe Uburenganzira bwa Muntu n'abayihagarariye bakomeye
Nyuma y’Intambara ya Kabiri y'Isi Yose, umuryango nyamukuru ibikorwa byawo biterwa, nubwo byumvikana gute, amahoro ku isi, ni Loni. Umuryango w’abibumbye uganira ku bibazo byose by’iki gihe, kandi impande z’amakimbirane zigerageza kumvikana, zitekereza ko hakoreshejwe uburyo bwa diplomasi aho gukoresha ingufu
Ishyirahamwe ryabapayiniya ni umuryango w’abakomunisiti w’abana wabayeho mu gihe cy’Abasoviyeti. Byaremwe bisa nabaskuti, ariko hariho itandukaniro ryinshi
Imikorere yubukungu bugezweho itangwa na miriyoni yabantu bayirimo. Bafite inyungu zabo bwite mu bukungu n'imibereho yabo, zishobora kuvuguruza inyungu zabandi bagize societe. Umuryango wa demokarasi ntushingira gusa ku mashyaka ya politiki, ahubwo ushingiye no ku nzego rusange, zirimo amashyirahamwe y’abakozi
Amasezerano y’umuryango w’abibumbye, harimo ingingo, ibanziriza. Igenga uko twakwitwara mu makimbirane mpuzamahanga, irengera uburenganzira n'inshingano by'ibihugu. Tutitaye ku mbaraga z'iki gihugu
Icyizere cy'amatora cyahoze ari ikibazo gikomeye mubihugu byose byisi. Ibirego nk'ibi bivuga ko amatora yabeshye akenshi bituruka ku bakandida batabonye amajwi asabwa. Mu bihe nk'ibi, mu binyamakuru no mu kirere, amagambo nka “karuseli y'amatora” aragenda yumvikana
Abantu bake ubu bazi ibikorwa bya gisivili muburusiya bwa none. Amakuru ajyanye nibi ntibikunze kugaragara mubinyamakuru cyangwa kuri tereviziyo. Kandi kubayobozi, amashyaka nimiryango, nta busobanuro bafite. Ni izihe gahunda zabaturage kandi ni uruhe ruhare bagize muri sosiyete?
ICRC - ni iki? Ni izihe ntego n'intego zayo? Igikorwa gisobanura iki? Birazana inyungu kumuntu? Hano haribibazo byinshi bijyanye niri shyirahamwe. N'ubundi kandi, ibikorwa bye bifitanye isano gusa no gufasha abahohotewe, kandi abantu benshi ntibemera ubwitange
CSTO (decoding) ni iki? Ninde uri mu ishyirahamwe, muri iki gihe akenshi arwanya NATO? Wowe, basomyi nkunda, muzabona ibisubizo by'ibi bibazo byose muriyi ngingo
Umuryango mpuzamahanga wunvikana nkishyirahamwe ryibihugu bigize uyu muryango uhuriweho n’amasezerano hagati yabo yubahiriza amahame yose y’amategeko mpuzamahanga, agamije ubukungu, politiki, umuco, igisirikare n’ubundi bwoko bwa ubufatanye hagati yabitabiriye.
Umubare munini wibikorwa bishyigikiwe nabategetsi hafi yibihugu byose byisi bigamije kuzamura ireme nubuzima bwabantu. Guhuza ibikorwa byabo, kimwe no gukora indi mirimo myinshi murwego rwo kubungabunga no kuzamura ubuzima bwabaturage, Umuryango w’ubuzima ku isi washyizweho. Intego yacyo ni ukugera kurwego rwo hejuru rwubuzima bushoboka mugihe cyagenwe kubantu bose kwisi
Amashyirahamwe azenguruka umuntu mubice byose byubuzima bwe. Zibyara inyungu zitandukanye zumubiri na roho kuri societe. Ibiranga ishyirahamwe bikwiye kwitabwaho no kubitekerezaho birambuye
Ubukungu bugizwe nibikorwa byinzego zubukungu zitandukanye. Amashyirahamwe adasanzwe kandi yemewe niyo shingiro rya sisitemu yubukungu. Bashobora kugira imiterere itandukanye, intego nintego zitandukanye, ariko intego yabo nyamukuru ni ugushyira mubikorwa umusaruro no kwihangira imirimo
Ibintu biherutse kubera muri Ukraine byerekanye ko isi yoroshye cyane. Ahantu hose haba amakimbirane ya gisirikare namakimbirane. Impamvu yabyo ntabwo ari ukubera amabuye y'agaciro gusa kubutaka bwigihugu kimwe, ahubwo nibiranga igihugu nubwoko biranga abayituye. Kubwibyo, ikibazo cyo kumenya Abanazi abo ari bo kirakwiriye. N'ubundi kandi, uburambe bw'Ubudage bw'Abanazi mu myaka ya mirongo itatu na mirongo ine yo mu kinyejana gishize ntabwo bwahindutse inyigisho ku bantu benshi ku isi
Isosiyete idafite inshingano (LLC) ni isosiyete yashinzwe numuntu umwe cyangwa benshi (ibigo byemewe n'amategeko) hagamijwe kwinjiza amafaranga yubucuruzi. Ishingiro ryamafaranga ya LLC iyo ari yo yose ni uruhare rungana rwabashinze imishinga ingana cyangwa hakurikijwe amasezerano rusange yashyizweho nkinyandiko igizwe


text:
Inyigisho yo ku wa gatatu w’icya 2 cy’igisibo, A, 11 Werurwe 2020
1º. Yer 18, 18-20; Zab 31 (30),5-6.14-16; Mt 20, 17-28
Bazamucira urubanza rwo gupfa
1.Abo ni ba nde?
Inyigisho y’ejo yakomoje ku bicaye ku ntebe ya Musa. Abo ni abatwarware b’abaherezabitambo, abigishamategeko yemwe n’abafarizayi. Abo ni bo Yezu yavuze ko bazamucira urubanza ngo apfe. Nyamara abo bose bari bajijutse mu bumenyi bw’ibyanditswe cyane cyane. Mbese twavuga ko ibyo Musa yashyikirijwe n’Uhoraho na we akabyigisha imbaga yose ya Isiraheli, ibyo byose bikubiye mu Bitabo Bitanu by’ikubitiro, ibyo byose byavuzwe n’abahanga n’abahanuzi, abo banyakubahwa bigishamategeko bari babizi. Rubanda rwa giseseka ni bo rwafatiragaho urugero mu buyoboke bwose.
2.Bize amashuli baraminuza
Bamaze imyaka hafi ibihumbi bibiri bahererekanya inyigisho Imana yari yaranyujije kuri Musa. Abafarizayi n’abigishamategeko bo rwose bigaga amashuri bakaminuza mu Byanditswe. Umuntu wese yakwibwira ko igihe Yezu yigize umuntu banyakubahwa abo bari bariteguye neza. Abayahudi bose bari bafite amahirwe kwigiramo abahanga mu by’Imana.
3.Byabapfiriye ubusa
Nyamara se Yezu atangiye kwigisha, ntibyabayobewe! Ibyo abenshi bamaze imyaka biga, byabapfiriye ubusa kuko bitashoboye gufasha ubwenge bwabo gufutukirwa na Zuba Rirashe Rumuri rw’amahanga wari uje gusura isi no kuyisusurutsa ngo ikere kugana inzira y’ijuru.
4.Ubahanuzi b’igihagararo n’abahanuzi b’abaryi
Erega ubuyobe bwari bwaratangiye kera. None se abahanuzi b’ukuri babagenzaga bate? Twumvise umuhanuzi Yeremiya n’uko byamugendekeye. Bagiye inama ngo bamucecekeshe bamuvutse ubuzima. Uwo mugabo yabaye umwe mu bahanuzi b’ukuri.
Muri Isiraheli hakunze kugaragaza ibyiciro bibiri by’abahanuzi. Habonetse abakomeraga ku butore bwabo koko bakumva ko Imana ibasaba kuvuga ukuri kwayo batabebera kubera ubukana bw’abami n’abakuru b’abaherezabitambo. Abo bahanuzi b’ukuri baratotejwe cyane bakamburwa ibyabo bakicwa.
Hariho n’abandi bahanuzi b’inkomamashyi. Abo ni abari barahisemo gushimisha umwami Herodi n’ibyegera bye. Abo bahanuzi b’ibinyoma ni bo abatware bishakiraga ngo babasingize. Twibuke uko batotezaga umuhanuzi Yeremiya bavuga: “…nitumara kumwigizayo, ntituzabura abandi baherezabitambo ngo batwigishe Itegeko ry’Imana, n’abasheshe akanguhe ngo batugire inama, cyangwa n’abahanuzi ngo batubwire ijambo ryayo”. Abo banyakubahwa bari bashukamirije Yeremiya Umuhanuzi w’Uhoraho, bishakiraga abandi baherezabitambo, abasheshe akanguhe n’abandi bahanuzi basa n’abiyicaje ku ntebe ya Musa n’abahanuzi nyamara bimirije imbere amaronko yabo gusa.
- Ni ba nde isi ikeneye ?
Bene abo bahanuzi b’abaryi kandi b’inkomamashyi, isi ntibakeneye. Ikeneye ko baceceka maze hakavuga abashyize imbere ukuri. Abahanuzi b’ibinyoma nibaceceka, ukuri kuzamurikira isi ive mu mwijima. Yezu Kirisitu azamenyekana atwinjize mu ihirwe ry’ijuru.
Ese bene Zebedeyi barasaba iki? Aho si ukwicara ku ntebe ya musa ari ukuyishyushya gusa? Iyi vanjili ibavuga itwigisha kwitondera iyi nzira twahisemo yo kwitwa aba-Kirisitu. Kumusaba umwanya i Buryo bwe, ni ukwitegura kwitangira Ingoma ye y’Ukuri, Urukundo n’Ubutabera. Tuzi ko bene Zebedeyi n’izindi ntumwa bemeye kunywera ku nkongoro ya Yezu. Basobanukiwe ko kumukurikira no kwinjira mu Ngoma ye ari uguheka umusaraba. Bamenye ko iyo nzira ari iyo kwitangira abandi mu kuri, mu rukundo n’ubutabera.
6.Dusabe gusobanukirwa
Natwe dusabe kubisobanukirwaho hakiri kare. Nta kabuza tuzagerayo. Dusabire abicaye ku ntebe ya Musa muri iki gihe. Ese ni ba nde? Ni twe twese twiyemeje kwiga iby’Imana no kubyigisha abavandimwe bacu. Twisabire ubwenge tutazava aho tumera nka bariya batware b’abaherezabitambo n’abigishamategeko biyemeje gucira Yezu urubanza rwo gupfa.
Yezu Kirisitu nasingirizwe umutsindo we. Umubyeyi Bikira Mariya aduhakirwe. N’abatagatifu duhimbaza none, Ewutimi, Rozina, Konsitantini, Viyisenti w’i Lewoni, Soforoni, Domingo Kamu, badusabire kuri Data Ushoborabyose.
Padiri Cyprien BIZIMANA.


text:
Minisiteri y’Ubuhinzi n’Ubworozi (Minagri) yatangije igihembwe cy’ihinga cya 2021A, abahinzi berekwa bumwe mu buryo bashobora kwifashisha bahinga bakabona umusaruro mwiza.
Iki gikorwa cyatangijwe kuri uyu wa Kabiri tariki ya 15 Nzeri 2020 mu Karere ka Kayonza mu Murenge wa Murundi mu Kagari ka Murundi.
Minisitiri w’Ubuhinzi n’Ubworozi, Dr Mukeshimana Gerardine, yasabye abahinzi guhinga bafite intego bakirinda impamvu izo arizo zose zatuma bahomba.
Ati “ Iyo ukoze ikintu ntikiguhe umusaruro uba wahombye, mujye mubibara, umuntu wese agomba gukorera kunguka, nta muntu wakagombye gukora ahomba no mu buhinzi n’ubworozi ntimukemere ko mukora muhomba, mukore ibintu neza mwubahiriza ibipimo bababwiye.”
Ibyo abahinzi bakwiriye kwitaho kugira ngo bunguke
Umuyobozi w’Ikigo cy’Igihugu gishinzwe guteza imbere ubuhinzi n’ubworozi ,RAB, Dr Karangwa Patrick, yabwiye IGIHE ko abahinzi basabwa gutera imbuto ku gihe, bagakoresha inyongeramusaruro kugira ngo babashe kweza neza kandi banabone inyungu mu byo bahinze.
Ati “ Umuturage arasabwa kwitabira gukoresha inyongeramusaruro kurushaho kuko ari amafumbire n’imbuto byose dufite birahagije ugereranyije n’ibyo mu gihembwe gishize, bitabire kandi guhinga ku buso bwose ntihagire ubuso basiga budahinze ndetse banitabire n’inama z’abakozi bashinzwe ubuhinzi mu mirenge kuko niho bamenyera ibyabafasha.”
Dr Karangwa yakebuye abatera ibishyimbo n’ibigori babimisha, abasaba kubireka ngo kuko bidatanga umusaruro ugereranyije n’abatera ku murongo.
Ati “ Hari ubushakashatsi bwagiye bubigaragaza ko gutera umisha birumbya umusaruro, ikindi bakwiriye kujya babagara imyaka bahinze, buriya iyo utabagaye biriya byatsi bizamo bicura imyunyu ibyo wahinze biriya byatsi bitwara byinshi rero bakwiriye kubagara ku gihe kandi bagakomeza no gukurikirana imirima yabo bakagenzura ko nta dukoko tubangiriza imyaka twajemo.”
Yakomeje avuga kandi ko bakwiriye kwitabira kuhira mu gihe imvura yabaye nke kuko ngo iyo igihingwa kibuze amazi bituma n’umusaruro wacyo ugabanuka, mu gihe imvura yabaye nyinshi nabwo yabasabye kugenzura bagatera imiti yagenwe mu rwego rwo kwirinda ibyabicira imyaka.
Dr Karanga kandi yasabye abaturage kwizera inzego z’ubuhinzi zibegereye ngo kuko ari zo leta ikoresha ibagezaho ibyiza byose ibateganyiriza.Abahinzi basabwe guhinga ku mirongo kandi bakibuka kubagarira imyaka yabo


text:
Ndabasaba kwitabira gahunda zo kuboneza urubyaro mukabyara abo mushoboye kurera batazabera umutwaro Umuryango n’Igihugu
DCGP Rose Muhisoni Komiseri Mukuru wungirije muri RCS, yabivuze ku munsi wa kabiri w’ihuriro ry’Abagore b’Abacungagereza ryaberaga muri Lemigo Hotel kuva kuwa 20 -21 Nzeri 2022, aho yabasabye kwitabira gahunda zo kuboneza urubyaro, mu rwego rwo kwirinda kubyara abazabera umutwaro umuryango ndetse n’igihugu muri rusange anabasaba kwikuramo imyumvire ko badashoboye nabo bamwizeza impinduka.


text:
Kandi tuzi yuko ku bakunda Imana byose bifataniriza hamwe kubazanira ibyiza, ari bo bahamagawe nk’uko yabigambiriye. Abaroma 8:28
Niyo bitagenze uko tubishaka haba hari impamvu ibyihishe inyuma kandi byose biva mu rukundo rw’ Imana kuko nta kibi idutekerezaho. Ku bakunda Imana byose ni amahoro, ndakwifuriza ko warushaho gukomeza kuryoherwa n’ urukundo rw’ Imana muri buri buzima bwose unyuramo kandi ukanaruhishurirwa uko ruri.
Ev. Patrick Ndamukunda
Reba hano n’iyi nyigisho: Niba ushaka kubaho ubuzima bunezeza Imana kora ibi bintu 2 buri munsi || Ev. Claudine


text:
Ukemuye amakimbirane mu miryango uba urwanyije n’ibindi bibazo – Min Nyirahabimana
Umunyamabanga wa Leta muri Minisiteri y’Ubutabera ushinzwe Itegeko Nshinga n’andi mategeko, Solina Nyirahabimana, avuga ko iyo ibibazo by’amakimbirane mu miryango bikemuwe haba harwanyijwe ibindi byinshi biyashamikiyeho nk’igwingira ry’abana, guta ishuri, ikoreshwa ry’ibiyobyabwenge, ubukene n’ibindi. Min Solina yasabye abayobozi guhora bisuzuma aho bageze ariko by’umwihariko mu gukemura amakimbirane mu miryango Yabitangaje ku Cyumweru tariki 7 Kanama 2022, ubwo yasozaga umwiherero w’iminsi itatu w’abagize Inama njyanama, abayobozi b’amashami mu Karere, Abanyamabanga Nshingwabikorwa […]


text:
Umwarimu n’umunyeshuri yigisha baguwe gitumo basambanira mu buriri bw’ababyeyi!
Muri Kenya ahitwa Kondele mu Ntara ya Kisumu umwarimu n’umukobwa yigishaga bafashwe basambana bombi baryamye mu buriri bw’ababyeyi b’uwo mukobwa.
Nyina w’uriya mukobwa yagaragaye mu burakari n’umujinya byinshi yabaye nk’umusazi, agenda avuga ko uwo mwarimu n’umukobwa we bamukururiye umuvumo mu buriri. Uwo mukobwa yavuye ku ishuri agiye gukina mu mikino yahuzaga amashuri mu majyepfo ya Kenya, ahitwa Nyanza ku ishuri rya Maseno.
Uyu mwarimu utari woherejwe n’ishuri guherekeza abanyeshuri no gukurikirana imikino yabo, yagaragaye ahaberaga imikino, abandi bakeka ko ari ugukunda kureba imikino no kwita ku bana b’ishuri rye.
Imikino irangiye, abanyeshuri bahawe uruhushya rwo kujya gutembera no kuramutsa ababyeyi, bakazagaruka ku ishuri nyuma ya wikendi. Wa mwarimu yajyanye n’umunyeshuri, bivugwa ko yaje kugera iwabo atinze cyane mu ijoro.
Bukeye bwaho, ababyeyi be bazindutse bajya mu mirimo yabo isanzwe, basiga umunyeshuri mu rugo, ababwira ko akiruhuka. Abaturanyi bavuga ko mu masaha make baje kubona muri rwa rugo hinjiye umugabo, umukobwa akamwakira neza, ndetse bakanahumurirwa n’amafunguro atetse neza.
Bijya kumenyeka ibyayo mahano ngo umwe mu baturanyi yahamagaye nyina w’umwana kuri telefoni, amubaza niba hari umushyitsi w’umugabo azi wagombaga kubagenderera, umugore abyumvise yihutira kugaruka mu rugo, aho yasanze umwana na mwarimu we baryamanye mu buriri bwe.
Ibyakurikiyeho byajyanywe muri polisi ya Kenya, hagati aho ariko ngo uwo mwarimu yahagaritswe mu kazi ko kurera.


text:
Iyo ufite ubumuga yize umwuga ntago aba akiri ikibazo mu muryango
Bamwe mubafite ubumuga bo mu karere ka Muhanga bahurijwe hamwe bakigishwa kudoda bemeza ko byatumye bahabwa gaciro kandi barushaho gusabana n’imiryango yabo nyuma yo kubona ko bashoboye.
Nyirahabineza Clémentine w’imyaka 29 utuye mu kagari ka Mbiriri umurenge wa Nyarusange akarere ka Muhanga afite ubumuga bwo mu mutwe bwatangiye mu mwaka wa 2007, akaza no gufatwa ku ngufu muri ubwo burwayi bwe agaterwa inda ubu akaba afite umwana w’imyaka 7, yemeza ko kwiga umwuga w’ubudozi byabakuye mu bwigunge .
Aragita ati “nkabafite ubumuga, mbere twabagaho twihishe kubera gushungerwa batuvugiriza induru, ndetse na musaza wanjye yarankubitaga ngera nubwo jya mu bitaro marayo amezi 6 .” Asa n’ufite ikiniga, ngo umwana we ari mu ishuri ry’inshuke baje gufasha abana batishoboye nawe uwe bamushyiramo umupasiteri araza amukuramo avuga ko atashobora umwana ubyarwa n’umusazi. Ndetse ngo na bagenzi be bigiye hamwe kudoda nabo bahuraga n’ibibazo nko gukubitwa n’imiryango, kubinuba ngo bamaze imitungo kubera kuvuzwa, kwirukanwa no gushyirwa mu nzu za bonyine. Akomeza avuga ko akato bahabwaga kagabanutse kuko ubu bagira icyo bimarira iyo babonye ubatiza imashini badoda imyenda bakajya kuyigurisha ndetse bakabona nicyo kwambara.
Nikuze Marisiyana w’imyaka 46 nawe atuye mu kagari ka Mbiriri ninawe uhagarariye abafite ubumuga mu Murenge wa Nyarusange. Yize mu ishuri ry’imyuga TVET i Kayenzi mu karere ka Kamonyi. Avuga ko kwigana n’abantu badafite ubumuga byatumye bamenya ko n’abafite ubumuga bashoboye.
Anemeza ko iyo umaze kumenya umwuga utaba ugifite ubukene kuko ubasha kwinjiza amafaranga; ntukomeze kuba ikibazo mu muryango kuko uba winjiza babona utakibatezeho amaboko cyane kuko hari intambwe uba wateye.
Mukandamage Judith atuye mu Kagari ka Rusovu Umurenge wa Nyarusange yigishije kudoda abafite ubumuga butandukanye bagera kuri 14. Mubyo yabonye asanga kumenyana byarabashimishije kuko basangiye ubuzima bareka gukomeza kwigunga kuko babaga mu byaro bitandukanye ntibabashe guhura. Ikindi ngo abafite ubumuga bakurikiraga kurusha abatabufite, bakiga batarangara ubona ko bazi icyabazanye, ubona ko bashaka kuva hahandi baribari bafite aho basha kugera. Ngo no mugihe cyo kwiga baguraga ibitenge bihendutse bakadodamo imyenda bakayigurisha.
Abigishijwe n’uyu mubyeyi n’abafite ubumuga bw’ingingo, ubumuga bw’uruhu n’ubumuga bwo mu mutwe.


text:
04th Sept 2014,njyanwa mu iyerekwa.
Hits: 32
04th Sept 2014,njyanwa mu iyerekwa,mbona,umuhanuzi mukuru ari mubushori shori bw’igiti maze mbona inkozi zibibi zimwohereje umwuka wabadayimoni wo kumumanura muri icyo giti,uwo mwuka wari mu ishusho y’inyoni y’umukara twaberetse iri mu gitabo cy’ubuhanuzi igice cya 1-3,iyo nyoni ni umukara akazi kayo n’ukugenzura abo iba itumweho no gukora ikiba cyizanye maze igasubirayo gutanga raporo.
Maze nerekwa ko,umuhanuzi mukuru iyo nyoni yayibonye hakiri kare,amaze amanurwa mu giti no kuyitanguranwa kugirango itakimusangamo,ahurira nayo hasi,agerageza kuyica akoresheje amaboko yabana bab’Abantu ariko birananirana,inyoni ibonye ko ayimereye nabi ihita isubirayo.
Inkozi zibibi ntizashirwa zimokomeza gukubaganira umuhanuzi mukuru maze zibonye ko ageze hasi ziteza kumera mu murima wa gakondo ibigori umurima wose uko ghakondo ingana,ndetse bahita bohereza abasirikare(Abadayimoni) kuza gufata umuhanuzi mukuru mbona baramusingiriye,maze ngira ubwoba bwinshi nibwira yuko ahari hari ikibi kigiye kumubaho.
Sinzi ukuntu yabaganirije maze imvugo ye kuko yarisize imbaraga z’Imana,irabasinziriza mbona arabacitse nshima Uwiteka Imana nkorera ko ariyo kwizerwa kandi ikaba iyo kwiringirwa.
Mu kanya nkako guhabya,mbona umuhanuzi mukuru afashe akanya ko,gusenga,asengera ya nyoni aho yariri mbona haje umwambi uvuye mu ijuru urayirasa igwa aho,mbona haje cya tinga tinga giharura bya bigori byose byari bitejwe umuhanuzi nk’ibigeregezo byose birarandurwa.
Mbona nababasirikare uko bakabaye bose haje imbaraga zirabatatanya bose bakwirwa imishwaro,imigambi y’umwanzi iba iburijwemo gutyo numva nshimye Imana cyane kuko itajya isinzira cyangwa ngo idutererana.